Salai Ngun San Aung Nih Lai Mino Pawl Sin Ah Nawlnak A Tuah - News and Media\nKhuapi chung um Mino ka hawile hna zeiruangah ah Sport day nan tuah nak, KTV nan kai nak, Buti nan ei nak, dawr thatha ah rawl thaw thaw nan ei nak, tiva nan kalnak, hawikom he nan inuamhnak pawl Facebook ah tar lengmang hlah ulaw kan in timi hna hi a ruang nan ifiang rua lo.\nNanmah bantuk in nuamh a duhtuk cingling a si vemi Mino tampi cu ramtang ah ihnak rep ngei lo le hmakphek hmanh duh in ei awk um loin Miphun le ram caah an nun an thap an caanttha vialte an pek. Hihi anmah rian hlei a si lo. Na rian ka rian a si ve.\nMah bantuk in harsat an tuar lioah an hawile nih nuamtuk in nan ummi an hmuh ahcun an lung a zor ve cuh. An in hngar hna. Kir an duh. An Nulepa nih an in hmuh hna tikah kannih fa vial hitluk har a tuar midang vial hitihin an um kho an ti i an fale kha kir an fial hna.\nCuti cun i nuam dih usilaw hodah kan Miphun dohthlennak cu a tuah kun lai. Cun kan hngalh awk pakhat cu tu bantuk in zalong nawn tein lenvah Le nuamhsaih ter khawh kha Uico ralhrang pawl nih an i timhmi cu a si cuh. Mah tihin kan chiah hna lai i dohthlennak thinlung tlau seh i nuam hna sehlaw kan uk hna lai ti kha an duhmi a si.\nCucaah nan lungsia a rem ko ahcun i nuam ko uh. Mah belte zei kan ti hnga Facebook ahcun kan post piak len ti hlah uh tiah Hakha khuapi chung um ka hawile vialte kan nawl ko hna. Kannih zong nanmah he hmunkhat teah lentecelh le nuamhsaih kha kan ngai tuk ve ko eeTu lio cu nuamhsaih kan isum ve mi te zong hi dohthlennak caah a si tiah ruat ko hna usi mu. Cun kan tei tikah tu lio kan isum mi vialte ca he kan inuam te hna lai mu (Salai Aung)


DR SASA LE LIAN LUAI CU KONG CU A TURU KO CANG HI TEH – The Chinlung Post\nDR SASA LE LIAN LUAI CU KONG CU A TURU KO CANG HI TEH\nSeptember 25, 2020 admin Chin 0\nDr. Sasa nih Nai te ah khan President ah Chin cozah nih thil hal khawh mi Business lein tuah mi tampi a um a ti. Asinain nawlngeitu CM Pu Lian Luai nih kha bantuk zei tik hmanh ah a ruat thiam lo. Mipi caah Business thluak a ngei lo caah kum chungah Mandalay Myo le Yangon Myo le Mon State hman 70% a thancho ter kho lo.\nJapan nih Free in JCB tampi an kan bawmh hman ah Lam a tuah dih kho lo. Tahchunnak ah NLD nih a tlai than ahcun 2008 Constitution ningin Central nih Chin CM caah Pu Lian Luai an thimh than ko lai i, kum 5 a mah ningin a si ter than ko lai. ASSK nih bia a hal mi hman a leh kho lo mi nih Dr. Sasa chimh bantuk khan, cu a tuan ngam lai lo. Business kong cawlcang thiam lai lo. Mi Thar nih a thlen lo sual ahcun ei awk um lo bak in a kan chia lai. Pengtlang buai nak lawng a kan chuah pi ter than lai.\nRelchih.Pohmah 261 Kong Ah Ralkap Nakin NLD Tih An Nung Deuh. Misual an hun pianthar ahkhin lawmh a um tuk, piangthar cia an sual ahkhin tih an nung chinchin ve! Pohmah 261 Cu Zeidah A Si? Pohmah 261 cu ramkulh le ramthen kip Chief Minister thimnak kong a si. Rampi President nih ramkulh le ramthen kip hluttaw palai teinak a hmumi (MLA a tlingmi) chung in a duhmi palai kha Chief Minister ah a thim lai tiah aa tial.\nPhundang in kan chim ahcun President nih a duhmi palai kha Chief Minister caah ramkulh le ramthen kip hluttaw cio ah min cazin a pek lai. Cun, cu cazin a pekmi palai cu phunglam he i kalhnak a ngeih lo ahcun hluttaw nih Chief Minister ah an fehter lai tiah 2008 phunghrampi nih a langhter. Zeitindah Remh An Duh?\nPohmah 261 cu rampi president nih thim le min cazin pek si lo in ramkulh le ramthen kip hluttaw cio nih anmah duhmi palai kha Chief Minister ah i thim khawhnak nawl ngeih ding in remh an duhmi cu a si. Zeiruang ah dah remh a herh? Ramkulh le ramthen nih mahte in Chief Minister i thim khawhnak nawl timi cu federal suttung pi he aa sengtlaimi a si.\nMahte in khuakhan lairelnak (Self Determination) nawl timi a muru zong a si. President nih amah duhmi palai Chief Minister ah rak thim timi cu, “Cunglei Chakrenghnak” timi Centralization asiloah top-down (cunglei in tanglei ah) phunglam a si. Hihi zaukphung phunglam he aa ralkahmi a si. Hihi Ralkap ukhruainak timi khawngtawn uknak asiloah Aa-naa-sin ukhruainak phunglam cu a si.\nZaukphung phunglam ahcun nawlngeitu sangbik cu mizapi an si caah Cunglei Chakrenghnak timi Centralization system si loin De-centralization asiloah bottom up (tanglei in cunglei ah) system in kal le i hruai a si. Federal asiloah Self Determination in i hruainak phunglam ah a biapibikmi pathum cu, “mahte in Chief Minister i thimnak nawl (pohmah 261), mahte in upadi sernak nawl_State constitution (pohmah 188), le mahte in ngunkhuai kholhnak nawl (pohmah 254)” hi a si.\nTlangcungmi caah ahcun hi pohmah pawl remh nakin a herh deuhmi dang an um ti lo ti tluk a si. USDP Le NLD Hruaimi Cozah Nih Zeitindah An Ceih?President U Thein Sein hruaimi cozah chan ah khan NLD nih pohmah 261 remh ding in hluttaw ah an rak chuahpi. Asinain, ralkap kuzale le USDP nih an duh lo caah an rak remh kho lo. NLD hruaimi cozah a hung kai hnu ah ralkap le USDP nih fekthup in an rak fehter cangmi pohmah 261 cu remh ding in hluttaw ah an chuahpi than ve. Asinain, NLD nih remh an duh lo caah an remh kho lo.\nPhundang in kan chim ahcun a lung a khong tukmi ralkap le USDP nih a biapi tukmi le federal suttung he aa sengtlai bakmi Chief Minister thimnak pohmah remh ding in an lung an i thlen (an pianthar) lio ah NLD tu nih an duh than ti lomi hi ngaihchia taktak khi a si. Ralkap hmanh an lung an i thlen lio caan ah NLD tu kha federal he aa sengtlaimi kong ahcun ralkap nakin a lungkhong deuhmi an lo cang.\nCu ruang ah Ralkap le USDP nakin NLD hi tih an nung deuh cang_ hi pohmah kong ahcun Misual an hun pianthar ahkhin lawmh a um tuk, piangthar cia an sual ahkhin tih an nung tuk ve! Phunghrampi tawhtlaitu cu ralkap an si caah ramkhel holh in cun ralkap hi misual an si. Zeiruang ah dah NLD nih remh an duh lo? Cun, remh an duhlonak puanzar phen ah zeidah aa thup? Timi kan hun peh than te lai.Vote for Pu Van Chan Ceu. Vote for CNLD. Credit: Van Chan Ceu\nPOHMAH 261 KONGAH RALKAP NAK IN NLD TTIH AN NUNG DEUH\nNAN DUH PAOH IN VP PU HENRY VAN THIO RAK TI HLAH UH, BY SAYA THAWNG


Tial Lian Thang, Author at THE CHIN EXPRESS | Page 3 of 28\nAA: Salai Beva Le U Chia Haw rak hlam hna uh\n“Rakhine hriamtlai (AA) nih an kalpi mi Paletwa peng Tantaung khua palek bawi Salai Beva le khuabawi U Chia Haw cu tuni ah rak hlam hna uh tiin AA ralkap nih thawng a kan thanh,” tiah Tantaung khua upa pakhat…\nUNHCR kongah Chin hruaitu le Malaysia mipi tonnak a um lai\nUNHCR nih Chin ralzaam donghter/hlawt dingin bia a khiahmi nawlnak kong le atu lio kan dirhmun kong Malaysia Chin mipi sinah biaruahnak a um lai. Chin Nuhrin Covo Bu (CHRO) hruainak in US, Australia le ram dang pawl ah Chin…\nChin state i Airport cu 2020 September ah an hun lai\nChin state ah a um hmasa bik a si ve ding, Falam khua pawng i Surbung Airport cu 2020 September ah kan hun lai, tiah Myanmar Vanlawng Zung lutlai changtu U Ye Htut Aung nih a chim. MMK 30 billion…\nMalaysia nih Kawlrammi telh in ramdangmi 13 a tlaih hna\nIpoh khuapi i malitnak dawr pakhat ah lahwahkah nih tlaihkhihnak a tuah i Kawlrammi telh in ramdangmi 13 a tlaih hna. “Phungninglo thil an tuah tiah report a phanh caah Zarhpini zaanlei 3:40pm ah tlaihkhihnak kan tuah,” tiah Perak Lahwahkah…\nNLD: 2008 Phunghram remh kongah mipi nan lungrethei hlah uh\nYangon — 2008 Phunghram remh kongah NLD le Ralkap karlak ah a hung linsa ngai nain, NLD party biachimtu nih “rammi hna phunghram remh kongah nan lungrethei hlah uh, kan ram chung miphun vialte nan duhning in kan remh ko…\nAwtha Van Hlei Sung chimmi hi Chinmi nih kan ruah ngai a herh\nAwttha Van Hlei Sung nih “Laimi cu “free” kan duhtuk. Har le fai in midang nih rian an ttuan, caan an pek mi theih kan i harhtuk,” tiah a ttial. “Vawlei kan um chung cu pawcawmnak khim in rian a…\nLaimi pakhat a sual ning, Facebook account deu in mi mual a phoh\nChin khualipi Hakha ah a ummi ngaknu pakhat cu aho si hngalh lomi pakhat nih Facebook ah a hmanthlak a firpiak i amah min in account deu a ser. Atanglei ah video um. Account deu in cun Joshua Siang Cung…\nMalaysia nih Kawlrammi 55 telh in ramdangmi 105 a tlaih hna\nShah Alam – Malaysia lahwahkah le palek nih tuni ah Kawlrammi 55 telh in ramdangmi 105 an tlaih hna. Tu zingka 7:30am ah palek, lahwahkah, DBKL le hmatpungting/IC zung nih tlaihkhihnak an thok. “Ramdangmi pawl nih an duhnak paoh ah…\nMalaysia nih Chin ralzaam 40,000 khirh a timh hna caah lungrawk in an um ko\nMalaysia cozah nih Chin ralzaam 40,000 Myanmar ram ah khirh a timh hna caah mino tete i an lungthlitum a rawk dih cang, tiah Malaysia media nih tuni ah an ttial. Malaysia ram ah Chinmi 40,000 hrawng kan um. Mah…\nJoel Bawi Hup Ceu bawmhnak a chuak cangmi tangka cazin le sawmnak\nVawlei cung ramkip um Chin miphun hawi hna, tutan Malaysia i kan hawidawt simi Joel Bawi Hup Ceu nih a tonmi kong he pehtlai in ram thumnak um mi nan thazaang kan herh rih ko. Mah ca hi mi tampi…


Ngaihchia Taktak Si Ko Mu; Chin/Khumi nu pakhat cu nihin May 20 zinglei ah khan tlaihhrem a si – Buanchukcho\nYakhaing ram Bithidaung No.1 sang, Gandarri ralzam umnak hmun ah a um mi Chin/Khumi nu pakhat cu nihin May 20 zinglei ah khan tlaihhrem a si tiah an chungle sinin theih a si. Tuzing ah ka fanu he kan umnak nitlak lei mengkhat hrong ahlatnak ah lo vat dingin kan kal lio ah mahtin kan tong mi a si tiah a nu nih mahtin hin a chimh.\n“Ka fanu he Lo vat dingin kan kal. Ni a rak linh deuh caah ka fanu nih chihkhat te i din rih hna sih a ka ti i ka fanu cu lo taw lei thingkung tangah a va dinh. Sau a rau lo, a au thawng ka theih le cangka in ka va zoh tikah Kalapa pakhat a pawngin a tli mi ka va hmuh” tiah a ti.\nThil thalo a tongmi Nu hi kum 27 a si i, a nu hi kum 65 hrong a si tiah an ralzamnak hmun in phungki pa nih a chimh. “Thil si ning a kan chimh le cangka in Taungpasa sakhan ah ka va report colh ve. Sakhanhmu nih siisit a hau a ka ti caah siisit dingin Buthidaung siizungah a nupa le palik pawl he an kal” tiah a ti.\nMah kong he pehtlaihin Ralzam umnak hmun ah a um ve mi U Maung nih “kan umnak ralzam camp a um mi pawl hi bawmhtu kan ngei huahua lo, Cozah le bu cheukhat a kan pek mi te lawng a si. Kan hnulei Tainghmu a rat lio ah Alu le zeimaw tuktak a kan bawmh mi long kan ngei. Mah bantuk a si caah lengah rian kan tuan, Lo zong kan tuah” tiah a chimh.\nGandarri ralzam hmun ah hin chungkhar 206 le Minung 1200 hrong an um tiah theih a si. Crd: The Chin Post


Australia rammisinak kong ah Chin miphun nih theih hrimhrim le tuah ding; – Chin World News Evening\nAustralia Cozah nih Chin miphun cu ralzam in kan phan ko nain rammisinak kan sok ah mah duh le ithiamter ngai in ningcang loin rak sok ruang ah nihin ni ahcun kan miphun hmanh a kan zum ti lo.\nZei dah kan tuah le kan tantti a herh mi hna cu; 1. Citizenship na sok bak in form phih than ding le Statutory Declaration tuah ding an in kuat tikah community upa hna theih pinak tein Statutory Declaration kha tial ding a si lai.\n2. Mah Statutory Declaration (biakamnak) kha Federal form na hman lai. Na umnak State- SA, VIC, WA, QLD form hna na hmang lai lo. 3. Commonwealth of Australia timi Declaration Form kha na hman lai.\n4. Kawlram ah Birth Certificate kan ngei lo ning, hmepungtin kal tak a sinak le innthawngsuh cazin lak khawh a si lonak le phun min kan ngei ko nain kan min tial tikah kan hman lo ning kong Statement nan tial tik paoh ah ka chim mi le ka tial mi hi nan zumh lo ahcun kan Community upa hna hi bia ruah hna uh hal hna uh law tha deuh le fian deuh in an i chimh khawh hna lai ti hi rak talh peng uh.\nNote: Mah ruangah hin Court kai a hau ding Chin mi kan tampi cang. Atanglei ka tar mi hi a min um lo. Asinain, kan mah miphun nih ton mi a si. Ministerial biakhiahnak an hngah lio a si ko hih.


Daw Aung San Suu Kyi Cu A Inn Chungah Radio An Hmuh Caah An Tlaih – Onlinenungak\nDaw Aung San Suu Kyi Cu A Inn Chungah Radio An Hmuh Caah An Tlaih\nNihin tiang ahcun ramkip nih Statement an chuah ciomi zoh tikah, very weak a si. Abik in Asia ram pawl an statement hi a der khun. USA le Australia hi an bia a fak bik. Tutan Kawl ralkap nih Coup an tuahning zoh tikah, caan tampi timh cia tein an tuahmi a si tikah, ram chung a ummi ca zong ah cawlcangh ning an khuaruah a pit cio ko. Credit. Za Sang Cinzah


Ralhrang nih Kan Pale Pahnih Thih Dan (Death Sentence) an Pek Hna – KAWLTU NEWS\nRalhrang nih Kan Pale Pahnih Thih Dan (Death Sentence) an Pek Hna\nRalhrang nih Kawlram luatnak caah i riantuantu Kan Pale Pahnih Thih Dan (Death Sentence) an Pek hoi Hna. Ralhrang beiceihtu court nih cun democracy caah biatak tein rian a rak tuan tawntu activist Ko Jimmy le National League for Democracy MP Phyo Zayar Thaw hna cu thih dantatnak (death sentences) an pek ko. Ko Jimmy a min tak hi Kyaw Min Yu a si i kan hnu kum October khan Yangon Ralhrang le mipi kahdohnak fakpi a chuah lio khan tlaih a tong. Cun Phyo Zay ar Thaw zong nih November khan tlaih a si. Hi hna pahnih hi Yangon i Ralhrang pawl thah le bomb puah hna tibantuk riantuannak i hruaitu an si tiah puh an si.\nRalhrang cawlcanghnak i aa telmi ram caah misual an si tiah section 49a,50i le 50j he Ralhrang hna nih hin sual an phawt hna. Phyo Zayar Thaw hi Yangon i nai bomb puahnak le kahdohnak i ruahnak petu bik tiah sualpuh a si. Cun ralhrang cawlcanghnak caah tiah ramdang in fund tiah heh tiah an kawl tiah ti an si fawn.Ko Jimmy zong hi Yangon i a inn (apartment) ah hriamnam aa thuh pin ah CRPH,NUG le PDF caah biatak tein a thlithup in hruaitu ngan a si tiah sualpuh a si rih.\nHi hna pahnih hi Ralhrang nih thih dan an pek caah an nunnak an lakpiak hna lai. Hi ti i thawngpang a van ummi hi 88 Generation Min Ko Naing nih a chim ning ah mipi nih zinan company ngan Total le Chevron kong thuh an duh caah a si tiah a chim fawn.\nFrance zinan company Total nih ralhrangbu dantatnak ah tiin zinan le gas zuarnak in an hmuhmi tangka tampi cu ralhrangbu sinah phakter lo dingin an lungtling cang tiah Human Right Watch (HRW) nih Jan 20, nizan ah cathanh an chuah.A luancia mi Jan 18 ah khan TotalEnergies company nih HRW sinah a kuatmi ca chungah zinan le gas in hmuhmi tangka hna cu ralhrang sin phakter loin dantat phihkharnak tuah dingah France le US cozah upa hna he an chawnhbiaknak le US le European Union nih dantat phihkharnak tuah dingin biakhiahnak an tuah ahcun Total company zong nih kan zulh ko lai tiah an langhter.\nMyanmar ramchung i zinan le gas in hmuhmi tangka hna cu ralhrang sin phakter lo dingin TotalEnergies le nuhrin covo phu hna nih an lungtlin cang caah US le European Union zong nih a herhning in biakhiahnak tuah ding caan lak a herh ti lo tiah HRW i Director John Sifton nih a chim.Total company hi 1990 in Myanmar ah nizan le gas cawh rian an rak thawk. Cu rian in an hmuhmi tangka hna cu Myanmar cozah ta a simi Myanma Oil and Gas Enterprise (MOGE) sinah an pek.\nFrance zinan company Total cu US zinan company Cheveron le MOGE he i bawm in rian an ṭuanṭi, asinain kan hnulei ah khan zinan le gas in an hmuhmi zatuak 80% cu Thailand cozah ta a simi PTT company sinah an zuar. PTT cu South Korea company POSCO he i bawm in China sinah an pek ve tiah HRW nih an cathanh ah an langhter.Ralhrangbu nih cun zinan le gas zuarnak in kumtinte US dollar billion pakhat renglo an hmuh peng. Atu Total nih dantat phihkharnak a tuah a si ahcun an tangka hmuhnak zeimawzat a zor lai. Total nih dantat phihkharnak tuah dingin biakhiah a tuahmi hi Myanmar ram chung i zinan le gas cawh rian a ṭuanmi company dang le Thailand company PTT zong nih i zohchunh ding an si tiah HRW nih an cathanh ah an ṭial.\n← Thawngpang Tha: PDF nih Sakhaan Thar an lak Chap Than\nTedim peng ah SAC Ralhrang Helicopter Kahnak in “Mung No” a Nunnak a Liam (RIP) →


Lawmaker 39 le Freedom Caucus nih Election kongah Attorney Williar Barr ca an kuat bak cang. Democrat pawl an lau tak tak cang\nUS president kongah tu tiang thawngpang a hman mi thei ding mi a um ri lo, Media pawl nih Joe Biden cu President tiah an ua pi thluamah lio ah, Election ah ngawlngeibik tu Election Commission nih tu tiang President kongah zeihman thawngthannak a tuah ri lo\n39 House Republicans , House Republicans, including House Freedom Caucus Chairman Andy Biggs (R-AZ), le midang nih, Attorney General William Barr sin ah 2020 presidential election le tu lio thawngpang a linsa ngai mi Mee hlennak/vote fraud kongah dothlatnak tuah ding in ca an kuat cang\n“States kip nih election phunlam dang dang kan ngei dih. The United States Department of Justice nih hi i thimnak kongah rian/tuanvo nganpi a ngei.\nAmerica mipi nih hin President himan kongah zumnak le cohlan khonak an ngei ding a si” Mah lawmakers 38 nih hin tu lio buainak kongah Attorney General William Barr cu Justice Department nih election & vote counting process ah\nthil dik le a hman mi mipi nih an thei kho nak ding caah ttuanvo an ngei mi hi an tuah awk hrim a si an ti. U.S. Marshals Service pawl nih judicial orders thatein kalpi ding in tim cia in an um cang. Source-RTK\nBe the first to comment on "Lawmaker 39 le Freedom Caucus nih Election kongah Attorney Williar Barr ca an kuat bak cang. Democrat pawl an lau tak tak cang"


Daw Aung San Suh Kyi kong cu kawl ram chungah thawngpang lar bik a si cang; Mipi caah cun thiltha tuk mi si cang\nCoronaviorus ruangah rampi ruahnak petu Aung San Suh Kyi nih Facebook a hman “Facebook hman duhnak thinlung ka rak ngei lo. Nain a tu ahcun Covid -19 kong he pehtlaih in mipi he rianrang tein pehtlaih khawh nak ca ah ka hman nak a si” tiah Aung San Suh Kyi timi Facebnook account nih a ttial.\nHihi rampi ruahnak petu Aung San Suh Kyi i a facebook account dik a sinak kong cu president zung in biachimnak nawl a ngeitu U Zaw Hte nih Duwun sinah a fehter tiah theih a si. Capo: Innchungah i erh peng cu a um har ve rua.\nMyanmar ram chung ah COVID-19 zawtnak hrik ngei minung pathum an si cang>>>> Atu lio kan Myanmar ram lawng si loin kan vawlei pi ram kip ah a phan cuahmah mi COVID-19 zawtnak hrik ngei Myanmar ram chung ah minung 3 an si cang.\n2020 March 21 ah England ram in Myanmar ram ah vanlong he a rak tlung mi Myanmar ram mi pa pakhat cu COVID-19 zawtnak hrik an hmuh than tiah Ramkomh Ngandamnak le zaanglek zung nih Facebook cahmai ah a langhter.\nAtu zawtnak hrik an hmuh pa hi Yangon ramthen, Insein ah a um mi a si ca ah 2020 March 23 in Insein sii-inn pi lunghrinh in pumpak zohkhenhnak inn ah an chiah. 2020 March 24 ah a thi Dat-khuai-khan lei ah an kuat i Dat-khuai-khan lei nih zawtnak hrik a ngei ko tiah mipi sin ah an thanh.\nHi zawtnak hi vawlei pi huap in minung 12587 an thi cang i a thi mi lak ah Italy ram hi a thi mi an tam cem. Myanmar ram chung ah a thi mi cu an um rih lo nain zawtnak hrik a ngei tiah hmuh mi hi kanmah Chin pa telh in minung pathum an si cang. (Ref. Ministry of Health and Sport Myanmar)\nBe the first to comment on "Daw Aung San Suh Kyi kong cu kawl ram chungah thawngpang lar bik a si cang; Mipi caah cun thiltha tuk mi si cang"


Thlachiat ruah aumlo ahcun Khrihfa sinak le Dawtnak timi zong aum kho ve lo. – Kawltu Team\nThlachiat ruah aumlo ahcun Khrihfa sinak le Dawtnak timi zong aum kho ve lo.\nMalaysia in Kawlram ah tlunpi mi Nu Sui Hlei Tial ruak cu Than Tlang khua leng ah an vui ti thawng pang nih lung nuam lo ngai in aka um ter. Ka chungkhat sahlawh ka theihmi zong asilo nain ka tuarpi hna. Covid 19 ruang ah aruak khuachung luh an sianhlo caah si an ti. Nawl ngei tu nih an ruah awk thil :\n👉 Malaysia in aruak tlunpi nak tawlrel tu nih ahim ko- zawtnak aumlo timi fehter nak an zoh awk asi.\n👉Covid 19 zawtnak hi “khuh le cil, tongh nak” in i chawnh khawh asi caah , nawl ngeitu nih safety tuah in vui khawh nak lam aumko , cucu an tuah duhlo.\n👉 Miphundang ramdang ah thleidan nak phunkip le nehsawh nak kan ton hmanh lungfak tuk asi lio ah, semnak -khua ram hmanh ruak vui kho lo in thleidannak thinlung vanpang aum mi hi aho dah mawh kan phorh lai.\n👉 Covid 19 lio ah ramdang in Kawlram ah tlunpi mi Kawlram minung an tampi, ui le ar bang hawi vuilo nak hmun an vui hna ka thei rih lo. Kawl le kawl hmanh an i daw, Laimi le laimi thlachiat ruat khrihfa kan si kan ti lio ah siasal bia hmanh kan tluk hna lo.\n👉Sifak san tlailo khuate ti mi nautatnak thinlung akarh tuk ahcun Khrihfa sinak le thlachiat ruah nunphung angei lo mi Miphun bantuk kan si. Thihnak aphun phun a um, asinain athi cang mi ruak kong ah thlei dan aherh tilo, Ruakvui nak vawlei nih thleidan nak angeilo.\n👉Covid 19 ruang ah timi solhphelhnak lawng chimrel ding asilo, ahim bik mi bawmhnak tuah ding Cozah nawl ngeitu rian asi. Ngaichiat atuar mi chung khar bawmh ding rian an ngei. Ataktak ahcun Sibawi thiam sang ( Doctor) zong nih ruakvui kong ah safety ( ahimnak bik lam in vui khawhnak) ruahnak pek khawh asi.\n👉Vawlei cung ah chiat – tthat zohkhenh teirial bik le aa humzual bik mi Miphun kan si timi hi Pastor le nawl ngei tu zong nih nan philh lo aherh.\n👉Nangmah nih na tuar khawh lo dingmi lungfahnak kha , midang nih an tuar ding na duh awk asilo.\nNote: Mithi hna chungkhar he pehtlaih nak ka ngeilo, ka theih mi an si lo asinain thawngpang ka rel ah ka lung tawn nee aka khenh i ka tuar pi ngai hna. Kan zatlang upa hna nih Khuafak pin ruah aherh. Credit : Ral Eng Khenglawt\n← Thantlang ah Saram Lungput a ngei mi rianttuantu an Rian in Phuah hna uh!\nTrump Siizung In A Chuah Hnu A Biachim Mi Pawl Cu A Mak Kho Tak Tak. →


Hellram Nun Cawnpiaktu Thantlang Innlo Ciam – The Cherry Par\nHellram Nun Cawnpiaktu Thantlang Innlo Ciam\nHellram nun hi, thihlo nunglo in, nganfak taktak in, hremh in, nganfak asi tiah Dr. Luka nih ati. Hellram MEITILI ah tla hi, nungna in, afakbik mi, nganfak intuarnak he khuasa khi asi. Hellram hi zungzal thihnak an ti nain, thih asi lo.\nZungzal kan nung ve nain, zungzal inntuarnak le afakbik mi, hremhnak he asi. Voi hnih thihnak an ti nain, thih ngai ngai khi asi fawn lo. Nungna in tholung tlanh buin, hmarun he, khat buin, vawlei cung, nganfak vialte, adihdongh tiangin, intuar khi asiko. Maw thihnak khoikadah na um tiah, hlamh len zong ah, thihnak nih zam tak asi. Thihlo nung loin, nunchung nganfak tuar khi, Hellram nun.\nRalhrang Rallokap nih, Thantlang khua, an Chimh ning hi, duhsa tein, nganfak ngai ngai in, zungzal intuar hna seh, ti he aa lawh ngai ngai. Kan innlo a kanghut cia mi cu, zeiti awk tha, vawlei cung cu, Pathian nih an kan pe i, a lak than, tiah kan i lungsak i lungcan kan i pe.\nPathian bia in, kan in hnenh i, Hmailei thluachuah, ruahchannak he, kan nung. Sihmansehlaw, ni fatin ti awk in, duhsa tein, Thantlang an khangh lengmang minih, zuunthin a thangh than i, a thar in hmarun kan ing than. Thazang le thisen aderthawm tuk cang mi, Kan Nu Kan Pa le tampi cu, Kan theih lo karah, lunglei zawtnak cu, a thup tein, an rak ngeih hna. Midam lo hna zong. Cucaah Acan lo ah, an kan liam tak mi, an tlawm ve tilo. Anung rih mi, kannih zong, Christmas le kumthar camtuak ah, lung awi dih khawh loin, an kan hrem ve.\nThangthat nak zaihla sak ai ah, lungkawi nak in kan khat i ZION ngai in kan tap theu tawn. Kan ZION Khualipi, ciamhnak kong cu, vawlei tuanbia ah, a um ballo i, hi hnu ah, aum bal ding zong, asi ti lo caah, Pathian min in, philh kan i zuam. Kan i philh deuh cang tinak lakah, nifatin thawng chia nih an kan rulh than tawn. Zuunthin an thar than lengmang ko.\nVawlei tuakdan incun, Thantlang cu a himbik awk asi ti cio asi. Chin Ralkap umnak asi. Camp Victoria nih aa tha lai loh ti cio asi. Pathian riantuan le Pastorte tambik an chuah nak asi. Krifabu founder an tambik nak asi. Ramdang kal an tambik nak asi.\nMifim Cathiam an tam i, Tedim le Falam lei hmanh nih an zenh mi Thantlang peng kan si. Minung mit in a himbawm bik mi Thantlang cu Khalhtu ngeih lo Tuu bantuk kan si diam cang. Kawlram uknak le zung zong ah rengsang an tambik nak asi ko. VP umnak asi. Dr. Lian Hmung Sakhong umnak zong asi.\nMAH nih hin duhsa tein hremh le intuar ter hi a planning asi. Christmas le Kumthar lawmhnak le thluachuah kan i pe mi vialte a hrawk dih lai ka ti reng cang kha. Hmailei zong duhsa tein an kan hrem rih lai caah, van hnangam nak tu hal in intuar thiam nun cawn cio usih.\nHellram nun a har ning le a hmual afak lai ning cawnpiaktu sihram sehlaw, Pakhat hmanh baulo tein, Sui Thantlang Fanau vialte, Van Sui Inn ah, Lamhruaitu sihram seh. Amen. Credit: Joseph R. Thang\n← Pastor John Za Thleng; Thantlang khua an khangh than, nan inn hrawng adihlak in aciam an ti!\nKan Inn Kangh Ni; Ram le miphun caah. Ka naupa bia in chim ahcun DOTLA a si. →


Thantlang Quarantine Chiahmi Minung 37 An Chuak Zau Ve Lai - THE CHINLAND POST\nThantlang Quarantine Chiahmi Minung 37 An Chuak Zau Ve Lai\nTCP-Thantlang|20 May 2020| Thantlang khuachung a tu lio zawtnak kong he pehtlai in Na-tah-lah sianginn ah Quarantine chiah mi minung 37 hna cu May 22 ah chuah dingin tuanvo ngeitu hna nih timhtuahnak an ngei tiah kan theih.\nNa-tah-la sianginn ah chiah mi hna cu case N0.150 Hakha zawtnak hrik ngeimi nu he neihniam in motor aa cit mi hna le an chungkhar neih niam deuh an si hna.\n“Minung 37 Na-tah-lah sianginn ah Quarantine chiah mi hna cu thaizing kip May 22 ni chun hlan ah chuah hna ding in timhtuahnak ngeih a si. Siizung ah ngiatthlai mi 4 chungah pakhat cu Positive a si caah Hakha siizung ah thial a si. A mah he telh in an dih lak Quarantine chiah mi minung 41 an si.”tiah Na-ta-la Quarantine a hngak i siizung lei tuanvo ngeitu pakhat nih TCP ah a chim.\nAtu lio Thantlang khuachung ah Quarantine chiah mi siizung ah minung 4 an si i pakhat cu Positive a si caah Hakha siizung ah an thlop lio pi a si. Siizung ah chiah mi minung 3 cu Yangon ah Swab an kuat hna lio a si i a phi hngah lio an si. Cun Na-ta-lah sianginn ngakchia minung 3 he telh in an dihlak 37 hna cu Swab an lak mi hna an dihlak in Negative an si caah le Quarantine caan a dih cang caah a tu bantuk in chuah an si cang lai.\nQuarantine um mi hna cu zan ah Palik nih an hngah hna pin ah chun ah cozah lei rian ngeitu hna, Volunteer Team mino bu hna le a dangdang nih an hngah ve hna.\nPrevious Hakha College Ah FQ Chiahmi Tiphul Khuami Minung 48 Le Case 150 Nu An Chuak Cang\nNext Paletwa Ralzam Eidin le Innsaknak Bawmhnak A Herh Peng Rih


Donald Trump hi zei ruang ah dah zumtu nih kan ttanh? – Hakha Cherry\nDonald Trump hi Politician asi lo. Political language hman ah cun lamkam minung men men asi ve ko. Asinain prophet nih an chim bantuk in Cyrus bantuk in vulei cung chantiluan nih a fenh dih cang mi system vialte let thal dih tu ding ah Pathian nih a van i thim mi asi i Bulldozer bantuk in ka hman lai a rak ti bantuk khan minung menmen aho hmanh an mithmai zoh lo in rian a ttuan cu zapi te nih kan hmuh dih mi asi. Amah party chung hrim hrim nih ttanh tu a ngeih lai lo mi zong hi chim cia le phuan cia dih mi asi. Amah lawng in Vulei pumpi doh ding le Pathian duh ning system ah chiah tthan khawh ding ah fial mi asi bantuk in hi vial te thil a cang mi lak ah tam pi a tuah khawh taktak. President nih promise an peek mi a tuah taktak mi cu amah hi asi.\nZapi zaraan nih cun abiachim le a holh rel, a umtu le aziaza men hi an zoh i cuticun judge an tuah men ko hnga. Asinain a chungmuru taktak i ai thup mi God Identity hi hmuh khawh i zuam chih a hau mi asi. Thir a neem tuk mi in zei hmanh kan kalh khawh lo bantuk in Donald Trump bantuk mi thinlung khohcho le mimung mithmai zei i a rel lo mi hrim hrim hi tuchan thil umtuning alet thal kho tu ding ah cun a herh hrim hrim mi asi. Amah personality hrim hrim Leadership personality timi mi huham ngei, mi hrokual asi i vulei pumpi a kal pi tu ding ah cun hi bantuk personality hrim hrim zong hi ngeih a herh mi asi.\nMi cheukhat nih a nun ah Christian value kan hmu lo, ruru hranghrang in bia chim mi zei ah a rel lo tuk an ti i a muru i Pathian nih a thuh mi Christian value taktak an hmuh khawh lo ca tu ah asi. Cucu zeidah an si?\nPathian nih a huat cem mi thil kha faak pi in adoh i modern culture timi multiculturalism (Diversity) or Color Revolution kha a chaak in a rengh dih tthan khawh hna i a dir pi tu phung le hram zong a kan chah piak dih khawh. Biaknak hruaitu le Pastor te holh ngam lo i a hreng tu phung hram vialte a phoih dih i Biaknak zaleen nak a um ter tthan.\nUNO siseh, NATO, siseh, China siseh vulei cung Beaurocratic system i akan hreng dih tu pawl zong a herh ning in a chah dih i Zumtu hna nih kan sunhsak bik mi le zumhnak hram kan bunhnak Zisu Khrih khua le ram asi mi Jerusalem cu Israel ram khualipi ah a ser tthan. Hi hi a ho hmanh nih an tuah ngam/khawh ti lo ding mi vulei thluachuah kutka a hon mi asi.Ralhrang aphun phun (ISIS, Alqaeda, Taliban ) vulei pi ningtti i a kan chia tu vialte um hmun ah a kan phum piak dih hna.\nAmerica ram chung ca i rian a ttuan mi nak in vulei cung pumpuluk ca i a ttuan mi hi a lian ngan i a pical deuh i mah bantuk thil ti khawhnak ding ah hin lungkhohcho, hringhrochia, bulbultantan i a rak um mi te hna hi Pathian nih a herh ati i a peek mi character lawng te an si i mah hi ruang ah Khrihfa taktak asi hnga maw ti i a soiseltu zumtu hna nan/kan um ah cun kan lung fim ve cang seh.\nAsinain a tei khawh bak lo mi a um ve i cucu Media ral hi asi. Prophet cheukhat nih an chim bantuk in Antichrist hriamnam ttha bik cu MEDIA hi asi taktak. MEDIA nih indirectly in Vulei pi hi a uk i a pen cuahmah cang. Atu Donald Trump ca i khuakhan Lairel mi a kham tu a tei tu cu Media hi asi. Hi Antichrist Weapon asi mi Media war a tei kho tu cu zumtu hna thlacamnak lawnglawng asi ve cang.\nCu ruang ah hi bantuk prophetic vision a ngei mi cu atu lio hi chunchun zaanzaan in thla an cam, an cam cuahmah i an cam cuahmah rih lai. Kan Bawipa Zisu Khrih nih Pa orh lei kam in mi vialte caah Intercession akan tuah piak cuahmah bantuk in akan tuah piak mi a tlam a tlin khawhnak hnga ding ah Intercessasory prayer team ah kan rak i tel cio a hau. Vulei pennak diversity war caah miphun tling nih coloful revolution an tuah bantuk te in Intercessory Prayer team ah hin vulei cung minak mirang misen an tling khitkhet ve. Ai fiang ve mi hna cu zei hmanh nih a dawn ve hna lo.\nVulei bawi cu Vote kan peek hna i kan tlin ter tawn hna. Vaan lei Bawi ca i Vote cu zumhnak he thlacam hi asi. Thlarau lei mit khua a dei mi pohpoh cu Donald Trump caah thla an cam dih ko lai. Donald Trumh ca i thla a cam kho lo mi zumtu kan si ah cun kan zumhnak kan i chek a hau. Kan i chek hrim hrim a hau. Thla kan cam ve ko ah cun sungh le awn kong ah buai ding a um ti lo. Donald Trump ca i thla a cam taktak mi na si ko asi ah cun Teitu lak ah Teitu na si ko. Zei caah ti ah Bawipa Zisu zong nih kei ka pennak cu Vulei ah asi lo arak ti bantuk kha asi.\nAmerica i thimnak hi vulei cozah thimnak men men asi lo. Efesa 6 ah kan hmuh bantuk in.Khuachia hlennak kha nan doh khawh nakhnga Pathian nih an pekmi hna ralthuam vialte kha i hruk u. Zeicahtiah kan dohmi hna cu minung kha si loin, vancung khua i a ummi thlarau sual ṭhawnnak hna le uktu hna le nawl ngeitu hna le hi a muimi chan lianhngannak hna hi an si. Cucaah atu hin Pathian ralthuam kha i hruk u. Cun ni ṭhalo kha a hung phanh tikah nan ral cu nan rak doh khawh lai i a donghnak tiang nan i tuk hnu zongah nan hmun ah cun fek tein nan dir kho lai.\nCredit-Salai Bawiukthang Cinzah


Mee vote:A dik lo mi a thar in an phuan than cang. – Onlinenungak\nMee vote:A dik lo mi a thar in an phuan than cang.\nUS Thimnak aa Ningcang lomi kong minung pathum nih an chimmi’A lai ummi driver nih a chimmi: Wisconsin ah motor mawngmi ka si. Cakuatnak zung bawi nih Nov. 4 ah mee a thong inn kan philhmi a um, va kan laakpiak a ka ti. A ni a luan cang tung ka ti tikah, “a ni cu kan tuanhter (backdate) ko lai,” a ka ti. Atu tan thimnak hi ka chan chungah a biapi bikmi a si. Hihi keimah lawng nih i chiah in thlan khur luh ka duh lo.\nA hriang ummi driver nih a chimmi: October 21 ah New York in Pennsylvania ah mee a thong thong in an ka phurhter. Mee deu an si ko tiah ka zumh.A hriang nu chimmi: Republican mee kha Democrat mee ah an rel chih.\nA tang hi relchap khawh si:


APOITUK. CHIN MINO MINUNG PANGA HNA CU RALHRANG NIH TAZA AN CUAI HNA – The Chinlung Post\nAPOITUK. CHIN MINO MINUNG PANGA HNA CU RALHRANG NIH TAZA AN CUAI HNA\nJuly 15, 2021 admin Local News 0\nPaletwa Ah Tlaihmi Mino 5 Cu 505(A) In Tazacuai An Si Kan hnu May 28 Paletwa ah bomb voi 2 a puah ruangah an tlaih mi hna chungin mino 5 hna cu rampi hmaichiatter tu tiin pohmah 505(A) in Paletwa biaceihnak zungah tazacuai an si. Hi ni i bomb a puah ruangah mi 20 renglo an tlaih hna i, midang cu an chuah dih cang hna nain hi hna 5 hi Rakhine ram lei ah an hruai hna hnuah nai ah Paletwa ah an rak hruai than mi hna an si.\n505(A) in taza an cuai mi hna hi Ko Ai Htun Min (Sanphu company ngeitu), Hlasakthiam Ai Htun Min, Tit-taw riantuan Ko Ai Htun Min, U Ya Kyaw le Ko Aung Htun Soe hna an si. Hi hna panga hi Paletwa biaceih zungah an kong an ceih lio a si tiah theih a si.Anmah kong he pehtlaih in Paletwa peng biaceihbawi nih “bomb puahnak kong he a pehtlaih mi an si hna lo, zumhlonak he lamzawh dingah an lemsoi hna caah le phaisa an khomh ruangah a si” tiah a ti.\nTazacuai mi ah a tel ve mi Phu Company ngeitu Ko Ai Htun pa U Chit Htun nih; bomb puah mi le ka fa hi i pehtlaihnak pakhat hmanh a um lo. Phaisa kuat hna kan tuah caah an zumhlo mi a si. CB bank in ka fa hi phaisa kuatnak a tuah mi a si. mah caah an tlaih, ka fa nih sualnak a ngei lo” tiah a chim.Mino 5 hna hi an tlaih hna hnu ah Paletwa in Sittwe ah an kalpi hna hnu ah July 11 ah Sittwe palik sakhan in Paletwa palik sakhan ah an kuat than hna.\nThawngpang dang relchih: Kawlralkap ralhrang dirkamh dingin buu thar a dirhtu Tin Htun an kahthah. Ralhrang kawlralkap bawmh dingah Wuntharpal timi buu a dirhtu Tin Htun cu nizan zanlei suimilam panga hrawngah meithal in an kah. Tin Htun cu lampi aa chawh lio ah meithal in an kah i, sizung ah an kalpi. An kahnak hliamhma a fahtuk caah sizung ah a nunnak aliam tiah thanhnak an tuah. Tin Htun hi ralhrang kawlralkap biatak tein a dirpitu asi pin ah ralhrang kawlralkap caah cawlcanghnak buthar zong a dirhtu asi tiah an chim.\nHi konghe pehtlaiin minung pakhat nih a chimmi cu Yangon South Dagon ah amah hi ralhrang kawlralkap a dirpi taktak mi a si pin ah ralhrang caah biatak tein cawlcangh dingin Wuntharpal timi buthar a dirh. Ralhrang kawlralkap caah cawlcanghnak tuah ding hi an rian a si bik ko. Nizan zanlei suimilam panga hrawnghrang ah Tin Htun cu lampi aa chawh lio ah meithal in voithum an kah. Akaptu hna cu an zam colh i, pawngkam a ummi midang nih rianrang in sizung an kalpi colh ko nain a nunnak an chanh manh lo i, a nunnak a liam tiah a chim.\nSALAI NIH SAYA THAWNGTHA THANG KONG A CHIMMI CU AHMANTUK HRINGHRAN\nVAWLEIPI THEIH IN RALHRANG AN MUALPHO CANG HIH


Him Nak Kawl In Ralhrang Hrial Ding Mipi Pawl An Motor Khur Ah A Tla Minung Pathum An Thi Khuaci Mui An Si Ko – My News\nHim Nak Kawl In Ralhrang Hrial Ding Mipi Pawl An Motor Khur Ah A Tla Minung Pathum An Thi Khuaci Mui An Si Ko\nadmin May 12, 2022 Leave a Comment on Him Nak Kawl In Ralhrang Hrial Ding Mipi Pawl An Motor Khur Ah A Tla Minung Pathum An Thi Khuaci Mui An Si Ko\nKayin ramkulh, Demoso ah ralzaam panga nih an zulh mi motor pakhat cu lam thlanglei khor ah a tla i, motor cung cuang mi minung 5 chung in 3 an nunnak a liam, 2 cu faak ngai in an i khawng, tiah theih a si.\nAccident a tong mi motor cu ft 400 tluk a thuhnak khor ah a tla, tiah theih a si. “Motor chung ah a cuang mi minung 5 chung in 2 cu a hmun ah an nunnak a liam colh. Faak ngai in aa khawng mi minung 3 cu mizaw phortu motor nih sii-inn ah an kalpi hna i, sii-inn an phanh ah pakhat cu a nunnak a liam ṭhan.\nMidang 2 cu thlopbul cuahmah lio an si,” tiah tualchung thawnglatu Roselin Ei nih a chim. Nunnak a liam mi hna cu Demoso pawng hrawng ah ralzaam dirhmun in a um mi an si,\nMintaipin Khua Mi Hna Ralhrang Nih An Tleih Hna I An Thah Hna Ning Cu Lung Fak Kho Tuk →\n← Matupi In Ralhrang A Kir Mi Pawl Cu CDF Mindat Nih Lam Pi Ah An Bawh Hna Cei Lak An Phomh Hna


Wirathu Cu Palik Lawng Si Loin a Hmutu Paoh Nih Tlaih Khawh – THE CHIN JOURNAL\nWirathu Cu Palik Lawng Si Loin a Hmutu Paoh Nih Tlaih Khawh\nMay 29, 2019 | The Chin Journal | Hakha, Chin State\nMyanmar cozah minchiat ding in le rammpi nih huat ding in bia a chimtu phungki U Wirathu cu biaceih zung nih tlaih ding in nawl a chuah cang caah palik lawng si loin rammpi a hmutu paoh nih tlaih khawh a si, tiah upadi lei ruahnak petu sihni U Khin Maung Myint nih a chim.\n“Tlaih ding in nawl chuah a si hnu ah palik lawng nih tlaih khawh a si tiah kan rauh theo tawn. Angai ti ahcun mipi lei nih thawngpang pek khawh zong a si i, thawngpang pek lawng in a zat lo caan, palik an rak phak rih lo i tlaih awk a simi pa kha a zaam thai ding dirhmun a si ahcun rammpi zong nih cu pa/nu cu tlaih khawh a si,” tiah U Khin Maung Myint nih a chim.\nWirathu cu pohma 124 (a) in tazacuai a si hnu ah Western Yangon District Court nih tlaih ding in May 29 zaan ah nawl a chuah.\n“Tlaih ding in biaceih zung nih nawlpeknak ca cu kan sin ah a phan cang. Asinain, zeiti phun in dah kan tlaih lai timi ningcang theihfian a si rih lo,” taih Western Yangon District palik bawi nih a chim.\nCucaah, Wirathu cu atu tiang tlaih a si rih lo. “Keimah tlaih ding in nawlpeknak ca an chuah cang ti ka theih. Yangon ah ka um ko. Rak ka tlaih ko hna seh. Raltha tein biaceih zung ah ka dir lai,” tiah U Wirathu nih a hun chim ve.\nMyanmar cozah kha mipi nih an huat nakhnga le zei ah an rel lo nakhnga U Wirathu nih bia a chim tiin Western Yangon District Administration zung uktu chang a simi U San Min nih taza a cuai hi a si.\n-7Day News Journal, MCN


Lungthin a nuam hrimhrim lo:Trump cung ah nawl ngeitu hna nih tuah an tim mi cu. – Onlinenungak\nLungthin a nuam hrimhrim lo:Trump cung ah nawl ngeitu hna nih tuah an tim mi cu.\nDonald Trump nih atu a hman cuahmah mi Facebook le Twitter account @POTUS cu Biden sin ah an up cang lai tiah niruk ni ah khan thawng an thanh. Hi account hi US president asi dingmi lawnglawng nih hman ding an sermi official account asi. Hi account Trump nih ca apost pengnak he aa dang tuk ti asi. Twitter company nih hi account hi kum 2007 lio ah Obama in Trump kut cung kan up bantuk in a ra laimi kum 2021 zongah Trump in Biden kut cungah up dingin timh tuahnak kan ngei tiah alanghter.\nCu lawng si rihloin vice president caah le the first lady account tiang up dih asi lai. Cun a chim rihmi cu kum 2007 lio zongah khan Obama cozah le Trump cozah he hmunkhat ah Facebook le Instragram account cu January 20 bak ah Obama in Trump kut chungah kan rak up. Cu caah tukum zong ah mipi nih thimmi Joe Biden sin ah up nak kan tuah tthan kolai tiah anolh. Facebook account tiang ah thil timhtuah nak an ngei cang nain atu tiang zongah Trump cu ka sungh timi a cohlan kho hleilo. Source: Reusters\nNan rel rilo cun relchap ko uh:\nFawi tein Pathian nih mi a cawisaan lo bantukin fawi tein mi a thla hna lo. Aruang um zungzaal. Trump cu Pathian nih a cawisaan caah kum 2016 lio ah teinak a peek ii, US president dirhmun tiang a phaak ter, tiah ka zumh. Asinain Trump cu US tuanbia ah zawnruahnak dawtnak le zaangfahnak a ngei lo bikmi US president ai chuah diam ai. Cucu kumli chung a rianttuannak a lungput le a kalpimi policy ah fian tein a lang.\nRelchap ko uh nan rel rilo cun:


Myanmar ralkap Officer training ding ah mithar lut duh an hmuh hna lo, mi 100 longte an si, a hlan ah cun minung thawnghra leng hna an si, Min Dat ah bomb puak CDF 1 thi, – Kawltu Team\nMyanmar ralkap Officer training ding ah mithar lut duh an hmuh hna lo, mi 100 longte an si, a hlan ah cun minung thawnghra leng hna an si, Min Dat ah bomb puak CDF 1 thi,\nMyanmar Military Council cu tu hlan bantuk asi tilo, Civil acoyah an hlonh hnu ah ralkap Officer training ding Cadet “Recruit New Officers” duh zat an hmu tilo, 2.9.221 ah khan ralkap council tang ah um mi Media le TV etc. dang dang nih ralkap Officer Training ding ah Advertisement chuah asi, application submitt can alonh hnu zong ah vawi 2 nak caah thanh asi, Application postpone asi nak cu officer cadet training ding ah minung duh zat an hmu hna lo caah, Covid 19 zawtnak ruang ah tiah a puh, atu tiang lut duh caah can an onh piak khi asi.\nA hlan ah cun ralkap officer si khawh ding ah Military College dang dang ah cadet 1,200 hrawng an duhnak ah 10,000 leng hna nih application an tuah ko, tu kum ah cu ralkap cawlcang ning hi mipi nih an duh tilo tik ah minung 1000 an duh ko nain minung 100 longte nih application submitt an tuah khi asi, a hlan ah cun seat hmuh ding ah ralkap officer le Police Officer fa hna long nih seat an ngah khi asi, atu ah cun minung an hmuh kho tilo.\nCaptain Lin Htet Aung nih an chim ning ah cu ralkap uknak tang ah hin, duh lo an tam caah People’s Embrace pawl dirtu nih nifatin tein ralkap 5 in 10 hna nih hi an umnak Unit chuah tak in mipi kilhventu pawl PDF lei ah an lut peng ati, Tu hlan ah cun Matric pass le cathiam deuh hna nih ngandamnak athat ah cun ralkap officer si duh in Military Officer Training lut ding ah mi tampi nih an line hna, atu ah cun Myanmar ralkap si hi ningzah ah an ruah ko cang khi asi, Myanmar military schools 3, Defence Services Academy, Defence Service Technology Academy and Defence Services Medical Academy hna ah cawn duh an um tilo.\nMah course dih mi hna hi Army, Air force le Navy ah commissioned Officer an si, Leutenant or Second Leutenant rank pek an si tawn, Mizo tlangval Military Engineering officer cadet le Military Medical Officer Cadet cawn lio zong an um ve.\nMin Dat ah bomb puak ruang ah CDF miphun ralkap pakhat van chiat ah athi,\nTuzing suimilam 6:00am hrawng ah khan CDF Mindat miphun ralkap 3 cu bomb an fit nak ah apuak sual caah, Kum 19/20 hrawng asi mi minung pakhat cu nunnak ram caah arak liam khi asi, An bomb fit mi apuak ruang ah ahmun ah hin pakhat an thi cawlh, pa 2 hi hriam hma faktuk in antuar tiah CDF Mindat nih an chim, Mindat ah hin thla 3 chung an idoh cang nak ah CDF Mindat miphun ralkap minung 33 hi ram le miphun caah nunak aliam cang khi asi, Thla khat chung ah vawi 10 an idoh cang mithi an um ve peng fawn, Myanmar sual ralhrang hna hi minung 250 in 300 karlak an thi ve cang tiah thei asi.\nMyanmar ralhrang nih nawlngeihnak an lak hnu in sualnak angei lo mi minung 1043 an thah cang,\nMilitar nih nalngeihnak an laknak in ni 214 chung ah ralhrang kut ah athi mi cu minung 1043 atling cang tiah AAPP September 2 ah khan tarlan asi, nawlngeihnak an lak hnu ni 214 chung ah an tlaih minung 7768 leng atling cang khi asi, atu ah an chuah rih lo minung 6132 an um rih, tlaih ding ah an timi hi minung 1984 hrawng an um rih fawn, nawlngeihnak an lak hnu ah ralhrang dang dang hna nih an thah mi ah hin Youngon ah khuasa mi hi an thah tam bik asi, Mon state chung ah khuasa mi hi minung 12 an thah cang fawn, 400 leng an tlaih cang fawn.\n← Vawlei cung ah bia chim thiam ngai tiah an timi Zimbabwe President Robert Mugabe bia chim tawi cu athiamtuk ning,\nMi Vantha cu zan khat te ah mirum bak arak si ko, Nga/Fish tlaih tu pa avan that ning cu, 1.33billion man, →


Meithal Keng Pawl Nih Kan Lai Baptist Church Pastor An Hruai - News and Media\nMeithal Keng Pawl Nih Kan Lai Baptist Church Pastor An Hruai\nMandalay, Falam Baptist Church Pastor Rev. Thian Lian Sang cu ralkap angki hruk lo, mipa ngai bantuk in um meithal keng pawl nih an inn in an hruai. September 16 zinglei nazi 11:00 hrawngah mi sawh sawh bantuk in um meithal keng pawl cu an inn ah an va lut hnawh i bia hal ding a um tiin an hruai. An inn hmai ah ralkap motor si lo in) 3, bike 3 le minung 20 hrawng an va kal.\nKan inn hmaiah mi sawh sawh angki hruh pakhat a ra i Sayapa aum maw? ti in a ka hal. Um ee kan ti. Bia hal ding ka ngei i ka hal thluh hnuah kan rak thlah than lai a ka ti. Khoika ah kalpi an tim. Zei sakhan ah kalpi an tim ti zong a ka chim lo. An dihlak mask an i hruh thluh i meithal an keng. innchung in phone 5 zong an la. Nan nih zong khoika hman ah rak kal hlah uh. Kan zoh peng ko an ka ti tiin an innpa pakhat in media sinah a chim.\nRev. Thian Lian Sang cu Mandalay i Covid-19 damlo pawl tuamhlawmnak a tel ton. Relchap – Chin Ralzaam pawl Donnak/Dinhnak Hmunhma Bawinu Tiva Kam ah Mizoram lei nih Tha tein an Ser. Chin ramchung (abikin Thantlang) in ralzaam an karh hnu ah ralzaam pawl ttha rein don nakding ah Mizoram lei Bawinu Tiva kam ah ralzaam donnak le dornak hmunhma Mizoram lei nih ttha tein an tuah.\nA tanglei hmanthlak hi Lawngtlai District, Pangkhua pawng, Bawinu Tiva kam ah an tuahmi ralzaam dohnak hmun le chikhat dinhmun an sermi a si. Bual Peng Lei Ralzaam ca ah Thawngthanh. Bual peng lei in Mizoram ah a zaammi hna nih Tipi ah Pu Hmun Sang pehtlaih i amah nih alak in tilawng in an phorh hna lai. Asinain, Motorcycle le Sumdawng thilri pawl cu ahlan rate ning in man liam a si lai.\nTutiang Ralzam Cazin A Hnu Bik Tam Hringhran


Aye Mya Phyu i a hla thar cu “Brand New Love” tiah minpek a si i Thar Thar i phuahmi a si. Lemcangtu ah Myanmar lemcangthiam lar tuk mi Nay Toe ai tel mi cu mipi a hip khawh tuk hringhran. Hla cu mi pakhat duh tuk ruangah ruahnak le hmuhnak phunkip ah a lang zungzal timi langternak a si i lemcang an thiam tuk hringhran pin ah an zei tuk i mipi an hip kho tuk hringhran. Video –\nHla a chuahmi lakah “Lwan Nay Twe” timi hla in Joox Top 10 hla lar laksawng a ngah ve i Million tlin awl cem mi a hla thar cu tutan i a chuahmi “Brand New Love” timi a si.


DONALD TRUMP TAZACUAINAK NGOL AN DUH CANG – The Chinlung Post\nDONALD TRUMP TAZACUAINAK NGOL AN DUH CANG\nJanuary 30, 2021 admin NEWS 0\nRepublican Senator Tam Deuh Nih Trump Impeachment Trial An Duh Ti Lo, Pelosi Hi A Ning A Zak Ve Te Hnga Maw?US President in ai din cangmi Donald Trump Impeachment trial kalpi cuahmah mi cu a thlawp duh lo lei ah Senate Republican tam deuh nih an vote. Impeachment trial cu ngol an duh. Hi ruang ahhin Democrats pawl nih US Capitol Building ah buainak a chuakmi kongkau ah Trump thiamlo canter an timhnak cu hlawhtlin dawh an si ti lo.\nRepublican Senator Rand Paul nihcun nihnih ni ahkhan an ram phunghram pi ah President hlun impeach nak ding kong hi a chim lo tiah a chim. Trump cungah Impeachment trial kalpi an timhmi cu ngol dingin a ruahnak a chim. Cu a ruahnak a chimmi cu Democrats nih hruaimi Senate ah Vote thlaknak an tuah i a thlawp duhlo lei hi 55 an si lio ah a thlawp duhtu hi 45 an si ve. A ruahnak a chimmi (motion) thlawp duh lo lei ahhin Republican Legislator pa nga nih Democrats lei hi an vote pi hna.\nTrump hi thiam lo van canter khawhnak ding ahcun Democrats lei nihhin Republican lei vote 17 an hmuh a hau. Tu tiang ahcun Republican minung 5 lawng nih Trump hi thiamlo canter an duh. Republican lei minung 12 an lak chap a hau rih. Cucaah Trump thiamlo van canter khawhnak ding hi a harsa ngaingai lai.Rand Paul nih trial tuah dingmi cu a kham kho lo. Nain, a ruahnak a putluhpi mi cu thlawptu minung 45 bak a ngeih ruangah, Impeachment trial kalpi dingin an timhmi cu sullam ngei lo ah a cang kho.\nPresident hlun Donald Trump Impeachment trial hi an itimh ning ahcun February 9 ahhin tuah a si te lai. An ram phunghram ning ahcun Presidential Impeachment trial hi Chief Justice nih a hruai ding a si. Nain Trump hi President ttuan liomi a si ti lo ruangah Democrats Patrick Leahy nih a hruai hna lai. VOC\nRelchih:UN CHIEF ANTONIO FIALNAK IN NLD LE RALKAP I CHAWNHNAK A TLAMTLING LOH.SUUKYI Vrs. MIN AUNG HLIANG AN BUAI. Myanmar NLD Cozah le Ralkap buainak cu zual lei a panh cuahmah i UNO le Vawleicung pi tiang athang dih cang. Nizan ah khan UNO Secretary General Antonio Gutteres nih Ralkap bawizik Sr.General Min Aung Hliang le NLD hruai tu Aung san Suu kyi cu Online in a chawnh hna i, remnak tuah dingin a fial hna. Cupinah vawlei cung ram EU le USA, Canada, Australia, China le New Zealand hruaitu hna zongnih remnak siam dingin fawrhfialnak Caathanh an chuah cio ve pinah Myanmar kong cu International News ah a chuak lonak um ti lo tluk asi cang. 28/1/2021, Nyphidaw ah NLD( WK+ZMM+MN) le Ralkap( SW+ZMT+TTN) bawizik pawl cu i tawnnak an nei hna i, Ralkap nih UEC hrawh i a tharin 2020 Election Votes cu Ralkap bawmh nak he relthan dingin an hal pinah February ni-1 ah Hluatdaw thutnak tuah rih lo i a caan thial dingin an halmi cu Aungsan Suukyi an chimh i a duh lo ca’ah remnak an tuah kho lo i an tian ti’ah Irrawaddy News le Ikada News nih an tial.\n29/1/2021( Friday) Nyphidaw Supreme Court ah UEC Chairman U.Hlah Thein le President U. Win Myint kong an ceihmi kongah Suukyi nih hmaizarh ah ceih dingin a thialter hna ca’ah Chief Justice U.Thun Thun Oo nih Hluatdaw dih ah ceihkhan dingah a chiah ti’ah Myanmar Naung News nih a chim.Cuca’ah,Gen.MinAung Hliang nih tuchun 29/01/21 ah khan “72 hours demand Times” Order a chuah cawlhi, Yangon, Mandalay le Pyinmana Ralkap Command pawl cu ready in an um cang ti’ah thawngpang a um. NLD MP thar pawl cu City Development Guest House, Nyphidaw ah an phan dih cang i, ANP le USDP,Taingyinta MP le Ralkap MP pawl cu a ho hmanh Nyphidaw an phan rih loh ti’ah theih asi i, February-1 ah Phytuh Hluatdaw, Feb. Ni-2 ah Amyotha Hluatdaw le Feb.Ni-3 ah Phytaungsuh Hluatdaw tuah asi lai ti’ah Suukyi nih Hluatdaw Chairman T. Khunmyat cu Order thar a chuah ter cang.\nHi February Ni.1 ah hin Ralkap nih Counselor Suukyi, President Win Myint, Phytuh Hluatdaw Chairman T. Khunmyat le Amyota Hluatdaw Chairman Mannwin Khiangthan hna cu an tlaih sual hna hnga maw! tiah Myanmar News Agencies pawl an thinphang ngaimi asi. Daw Suukyi i Phungki bawizik Dr. Bandarah Kumara Bihwantah nih Suukyi le Min Aung Hliang cu hmaitonh( Face to Face)in i hmuh i remnak biaceih ti dingin nawlnak a tuah hna i, Sunday ah an i hmu kho men an ti. Yangon i Ramdang Embassy lei pawl le Japan Peace Negotiator Mr. Sasa Naka nih Gen. Min Aung Hliang le Daw.Sukyi zong remnak siam dingin a nawl hna ti’ah Japan Embassy nih an chim.\nRalkap nih cun UEC Chairman U.Hlah Thein le members pawl phuah dih dingin NLD Cozah cu an nawr bikmi asi.Sr. General MinAungHliang le Ralkap nih an i timh bikmi cu, Ralkap MP 25% pawl cu Hluatdaw kai ter lo( Boycott tuah) cun, Ralkap Vice-President(2) le Defence, Home, Border Affairs Ministers pawl cu Cozah tharah telh lo i, NLD Cozah thar cu Phunghrampi buarter, Cun, a ran nakin NDSC(ကာလုံ) meeting cu President hram hram lo’in auh ter i, NLD Cozah thlak i Myanmar ram cu Army Rules ah phuan an i timhmi asi ti’ah News Agency pawl nih an chim.8888 Students Uprising Leader Min Ko Niang le Ramchung Politicians le Sihni cheukhat pawl nih cun Ralkap pawl “Aana- Ting” lo dingin an nawl hna i,”Aana an Ting” ah cun, thihngamin kan doh hna lai tiah an phuang ve cang.Shan SSA le Karen KNU zongnih Ralkap”Aana-Ting” cu ram ca’ah kan duh loh tiah thawng thanhnak an chuah cang. Zeipoh siseh law, hmaizarh Caacawn nikhat Ni February 1,2021tiang hngak rih hna usih. Credit: MC Bik Lian\nSUU KYI LE MIN AUNG HLAING AN BUAI CANG, ZUAL LEI APANH CANG\nRALKAP NIH PHUNGHRAM BUAR LOIN NAWLNGEIHNAK AN LA KHO LO


Kalaymyo Chaklei Ralzaam Umnak Camp Cu SAC Ralkap Nih Vanlawng Le Drone In An Kah Hna! Sagaing ramṭhen Kalaymyo chaklei i ramzaam hna an i dornak camp cu SAC ralkap nih helicopter 3, bomb thlaknak vanlawng 2 le drone hmang in an kah hna, tiah tualchung mi nih an chim.\nTuzing May 14 suimilam 10:00 hrawng in SAC ralkap nih vanlei kahdohnak cu an tuah, tiah theih a si. SAC ralkap hna nih Yeshin khua, Laychia, Kokko, Tinta, Shaphu Doenuai khua in ralzaam hna i dornak hmun cu drone in bomb an thlakhnawh hna lengah machine gun he van lei in an kah hna, tiah tualchung mi pakhat nih Yangon Khit Tit Media ah a chim.\nKalaymyo chaklei cu SAC ralkap nih an uk khawh lo caah vanlei kahdohnak an tuah hi a si, ralzaam le PDF cu thleidang ti lo in an duhnak hmun poh an kah, tiah tualchung mi cheukhat nih an chim. Thawngpang Dang: SAC Nih Nawlngeihnak An Lak Kumkhat Leng Chung Ah Minung Nunnak 5600 Leng A Liam!\nMyanmar ram ah SAC nih nawlngeihnak a laak hnu kumkhat leng chung ah sualnak ngeilo minung 5,645 tiang an nunnak a liam cang, tiah ISP nih nizaan May 12 ah a thanh. Tutan Myanmar nih a ton mi le SAC ralkap nih minung nunnak an laak mi bantum hi cuhlan tuanbia ah rak ton bal lo mi a si, tiah ISP Myanmar in U Kyaw Htat Aung nih RFA ah a chim.\nSAC ralkap nih uknak a laknak cu kumkhat leng a si cang nain, tlaihkhih tong mi le hrem a tong mi an tam rih caah nunnak a liam mi cazin langhter mi cu karh lei a panh peng, tiah ISP Myanmar nih cun a langhter. Credit – TCP\nDelhi Inn Kanghnak Ah Minung 27 An Nunnak Liam


Ni Hnih Sungah US President Hril Ding Mi ( Thuro Cazual ) - Chinland Today Media\nNovember 3, 2008 5:43 am·0 comments\n1. Ni Hnih Chungah\nKiptuh, Nov 4 zaan, ahcun Barack Obama silole John McCain cu US President asi cang ko lai. Tuni an dirhmun zoh tikah Obama nih a tei deuh hrimhrim ko. 2004 thimnak ah Bush nih arak laakmi ramtthen vialte McCain nih a laak tthan dih hmanhah a tling rih lo. Democrat Kerry nih arak laakmi ramtthen pakhat tal a laak chih lo ahcun thimtu vo 270 a tling lai lo. Cu Bush nih arak laakmi ramtthen pawl ahcun Obama nih a tei deuh lengah Republican nih an laak pengnak ramtthen zongah an itluk hoi cang, a biana ah Georgia cu “McCain lei kal ding” timi in “tlukbak ramtthen” (toss up) ah an chiah cang hoi. Cunak in khuaruahhar ngai awk asi rihmi cu John McCain a ramtthen, Arizona, hmanh ah tlukbak dengmang ah an si cang. Sihmanhsehlaw, McCain le Palin cu an lung a dong nemmam lo.\nVice President Dick Cheney nih McCain cu “ka ttanpi” a ti ve. Sihmanhsehlaw, hi tluk mipi nih an uar lomi pa nih a ttanpimi cu san a tlai lai lo. Cun, California Governor Arnold Schwarzenegger zong McCain nih aa sawm i tukhmun ramtthen, Ohio , ah an kal i bia an chim. McCain nih “Obama cu nan ngunkhuai (tax) an kaiter hna lai, nan ngeihchiah mi a phawtzamh lai” tiah nai hrawng khan a hon chim. Cucaahcun maw asi hnga zei dek, ramhuap kuangah McCain nih Obama a hon neih deuh. Sinain, tukhmun ramtthen (battle ground states) ahcun Obama hmanh a kai deuh. McCain le Palin caahcun teinak hmuhnak ding cu lam a hlat ngaingai ko. Sihmanhsehlaw, McCain nihcun “kan tei hrimhrim lai” tiah a ti peng ko rih.\nObama zong President Clinton he hmunkhat ah avoi khatnak campaign an tuah tti. Cun 2000 lio ah zapi vo tam deuh arak ngah nain thimtu vo (electoral vote) in a tlin lo caah US President asi lomi, Al Gore, zong Obama caah Florida ah bia a chim len. Obama tu cu a tlaihtleng te aa tlaih peng ko: McCain thim cu Bush thim he aa khat. A chel caan ahcun President Bush zong hi zaangfak asi. A van a chia. Amah te a um ko lioah McCain zong nih ipehtlaih a duh lo i Obama chinchin nihcun McCain teinak ah a hman. Obama cu ramhuap le tukhmun ramtthen kuang (poll) hna ah a sang deuh ko nain “a dih rih lo hi mu, philh hlah uh” tiah a ttanhtu pawl a ti peng hna. New Hampshire thimchungnak bantukin ichuahsual a duh ti lo.\nZei ruang ahdah, McCain hi mi tlawmdeuh nih an uar, tihi bia hal awk a tlak. Aruang cu Republican asi caah asi bik ko. Mipi tamdeuh mit ah atu bantuk chawkhelrian lei ah harnak kan tonmi hi Republican ruangah tiah ruah asi, ahlei in Bush ruangah. Cun, John McCain hi mi tam deuhpi nih uarmi le upatmi arak si. Sinain, Obama he an von izuam tikah a sung deuh peng. Cu tikah tei duh ahcun US politics ahcun “chiatnak” “negative” lei kal a hau peng. Cu ti a von tuah ve taktak tikah mipi nih a hlan tawn i an rak uarmi le an rak upatmi McCain asi ti lo kha an hmuh.\nCu lengah, a minung (staff) pawl hrimhrim an mak lo ngaingai. Tahchunhnak ah, Sarah Palin kha McCain rianttuantu (staff) pawl nih “diva” an ti (Diva ti cu a awngmin mi nu “successful woman” asi). Palin nih a duh ve lo i a thilpuan Republican National Committee nih $150,000 dih in an cawk piakmi zong kaa laak lai lo a ti. A tawinak in cun an ikhukkhak. President aa cuhtu pa minung le a Vice President ca thimmi an ikhukkhak ahcun mi mithmuh ah phun dangpi asi cang. Cu lengah, atulio ah McCain nih a chim pengmi “Joe the plumber” kha voi khat cu McCain campaign a tuahnak ah “Joe zong kan sin ah aa tel kho. Joe rak chuak tuah? Joe khui ka dah na um?” tiah an von kawl i Joe the plumber cu arak um celngel lo. Hi thil pawl hi McCain minung pawl santlaih lo hrimhrim an si.\nObama tu cu hi bantuk chuahsualnak cu a ngei rih lo. Mino asi nain a thil ti daan hi a tthiptthep kho tuk (very organized). Cu lengah American mipi tambik nih a biapi bikah an ruahmi cu economy asi. Hi kong ahcun McCain nak in Obama cu an zumh deuh suaumau. McCain le Obama cu thimchungnak an rak thawk kaa te khan naih tein ka zohmi hna an si i Obama cu a thluak a ttha deuh hrimhrim. McCain hi a pasal ve hrimrhim. Obama nih Sept ah $150 million a ngah. Cun nai te ah a um bal lem lomi 30 minute phozaar (commercial) a tuah, $4 million hrawng dih in. McCain nih “biakam letmi in tuahmi phozaar asi” a ti. A dik fawn. Ziah tiahcun, Obama nih zaapi phaisa (public finance) hmang in kaa cuh lai tiah ttha tein arak chim. McCain zong nih a ti ve. Zaapi phaisa hman an ithim ahcun $83 million leng an hmang kho lo. An party nih an tuahmi cu aa dang te asi ve ko. Obama nih zaapi phaisa tu hmang loin amah tein aa kawl tikah $83 M asung nain, cunak a let tam deuh in a hmuh.\nTuni tiangah minung 23 million leng nih vo an thlak cang. A thlami hna lakah Republican nakin Democrat an tam deuh ngaingai. Nain, “ho ca ahdah an vo an thlak” ti cu an hngal kho lo. Cu lengah tu kum cu Republican pawlnak in Democrat pawl hi an tha a chuak deuh hrimhrim. Zaanghleicawi (volunteer) pawl nih tukhmun ramtthen ahcun “vo thlak na duh ko nain kalnak na ngeih lo le na nau zohpiaktu na ngeih lo ahcun, kanmah nih a lak in kan in bawmh lai” tiah an bawmhmi hna caah an vo thla dingin a sawm chih hna. Mipi tamdeuh nih a sunglawi tukmi an vo cu ho caah dah an thlak ti cu ni hnih chungah a fiang cang ko lai.


Lai hla mp3 download\nMain / Puzzle / Lai hla mp3\n13 Jan - 4 min - Uploaded by Jacob Lian Mami Varte. 15 Oct - 6 min - Uploaded by Danny Thawng Za Lin · Thawng bawi hla thar (Love song) - Duration: Ce Ubawi 18, views · Lai. A bik in fa le hna thinlung ahhin hla nih cun hmunhma tampi a lak khawh caah ka fa le thlarau thannak ding ah bawmtu tha ngaimi hla an si. Hla hmang in a nungmi Pathian bia hi tampi in kan thinlung ah kan luhter khawh ahcun hmailei ah nunzia dawh in an thang lai i Bawipa mithmai a hngal ter tu le nu le pa lunglawmh Video MP4 - Fa le Caah Pathian Hla Dawh - Audio Bible.\n“Sihmanhsehlaw nannih cu cuticun nan nung lo; Thlarau hruaining tu in nan nung deuh. Pathian Thlarau a ngei lomi cu Khrih ta an si lo.” Rom A - Albums B - AlbumsC-AlbumsD - AlbumsF - AlbumsG-AlbumsH - Albums. A Dawtnak Aupi Usih · A Lam Kip In Thang Hna Usih · A Mithiang Lennak Lairam I · A Mithiang. Free Mp3 Song Download - Lai Hla Love Song Audio Mp3 Download. Bawi Thiang Bik - Cungnung Bik (Pathian Hla Thar ) · Play | Download · Vanlalsailova and Naomi Bawi Chin Tial - Nan Herhmi Kan Pek Hna lai · Play | Download · Na Reikiang Ah Dawtnak A Leeng Ee - David Lai (Laihla Thar) · Play | Download · ISRAEL LALBIAKREMA (IS - A) Feat ZONUN BAND "ZAI KAN VAWRLAI.\nBawi Thiang Bik - Cungnung Bik (Pathian Hla Thar ) · Play | Download · Mirum Tlangval Pa - David Lai hla thar · Play | Download · Laihla Thar - Van Biak Lian (Alingtalet or Aletaling) · Play | Download · Sarah Van Tin Hnem - Harnak Thluachuah (Lai Hla Thar) · Play | Download · Saram Fa Hmanh Tluk Lo . Lai Hla Thar Ka Ngai Ka Ngai mp3. Top Charts more US Top 50 Chart · UK Top 50 Chart · German Top 50 Chart · Australia Top 50 Chart · Indonesia Top 50 Chart · India Top 50 Chart · Brazil Top 50 Chart. 10 New Releases more Blonde - Frank Ocean · Pure & Simple - Dolly Parton · Cold Water (Workout Mix) - Single . Lai hla mp3 free download. Click here to get file. Free download laihla mp4 mp3 for free. Lai hla thar far men par Bawi chin tial kan philh kho lo love song hla thar. Lai hla thar ka thlun ding par cin mawi mp3 video free download. Pathian hla thar khrih ram caah deborah tial hoi. Pathian hla thar jessica sane.\nprem nagar telugu movie songs\nMobitamilan old songs\nPatricia kaas best of


Model Thin Thin nih Mirang ca ka thiam lo ruangah nutung muidawh zuamnak ah kaa zuam bal a ti | THE CHIN EXPRESS\nModel Thin Thin nih Mirang ca ka thiam lo ruangah nutung muidawh zuamnak ah kaa zuam bal a ti\nMyanmar model Thin Thin cu Organizer (puai tuahtu) hlen ruangah Mrs (nutung) muidawh zuamnak ah aa zuam bal.\n“Miss ti ahcun Miss lawng ka theih. Nutung pawl nih Miss zuam an ngah ka thei lo. Mah lio ahhin puai tuahtu nih form a ka phih piak i kaa zuam venak a si” tiah model Thin Thin nih a chim.\nMinta Wai Luh Kyaw taza a cuaimi kong ah biaceih zung ah muidawh aa zuamnak kong he pehtlai in biahal tete a um caah atu bantuk in a chim hi a si.\n“Miss kong he pehtlai in bia an ka hal. Mah kongah zeidah chim ka duh ti ahcun keimah ka theihmi cu Miss lawng a si. Mrs ti ka thei bal lo.\n“Nungak simi lawng Miss zuamnak ahhin i tel khawh a si tiah ka theih. Puai tuahtu (Organizer) nih a tuah taktakmi cu nutung muidawh zuamnak a si. Mirang ca ka thiam ve lo tikah Mrs zuamnak sile Miss zuamnak a si ka hngal lo” tiah Thin Thin nih a chim.\nMrs muidawh zuamnak puai a tuah tu nih hin Thin Thin cu tangka a hlen i a tu ahcun a tlau cang ti a si.\n“Atu ahcun mah minung cu a um hmanh um ti lo. A ka hlen i a zaam diam ko. Mihrokhrol a si. License ngeimi a si ahcun nihin tiang a um rih ding a si. License cu chim hlah! Keimah hmanh degree ngei lo ka si. Nain, adeu tuah i mileng khan ah degree ka la tiin tar khawh a si ko. Tangka tampi a ka hlen” tiah Thin Thin nih a chimfawn.\nThin Thin cu zuamnak a luh hnu ah kir tthan awk tthalo dirhmun a si ruangah Mrs zuamnak ah aa zuam behnak a si.\n“Zuamnak ah ka luh lio ah keimah cu Miss ka si. Keimah lawng siloin nungak aa zuammi an tampi. Nungak 3,4 an i tel. Tangka zong kan liam cang pinah puai zong an thok cang caah kir tthan awk ttha ti lo.\n“Cu ruangah Mrs zuamnak ahcun kaa zuamnak a si. Mah ruang zong ahcun Miss International Crown zong kaa zuamnak a si” tiah Thin Thin nih a chim.\nAtu hi online ah Thin Thin i a hlan lio tuanbia pawl le konglam hna cu phozar an si nain Thin Thin nih cun a dik lomi a si a ti. – The Irrawaddy Burmese


Trump a lungfaak ziar. Mitch McConnell cu a vun ngiar colh. – Hakha Cherry\n$2000 le Pres. Trump Politics:US electoral college nih vote an pek hnu ah Republican Senate majority hruaitu (leader) Mitch McConnell nih Pres – elect Biden cu lawmhpinak a tuah.\nCucu Pres. Trump a lungfaak ziar. Mitch McConnell cu a vun ngiar colh. Tulio US senate cu Republican lei nih an iap-hip control mi asi tikah, a olnak in chim ahcun Pres. Trump nih R-party lei senators pawl zong a ngiar hna tinak asi. A lungkhan in election kongah an ka ttanpi lo, an cawlcaang lo, tiah a uhttanh ngai hna.\nCu hlan tein, Democratic party lei nih minung pakhat ah $2000 bawmhnak pek ding cu an rak duh pengmi asi. R-party conrol mi Senate ah pass khawh ding asi lo caah, a hnu ah $600 ah hnatlaaknak an hei tuahmi ceo khi asi.\nNihin zanlei ah House of Representatives nih $2000 bawmh dingin hnatlaaknak an tuah. Asinain, cucu Senate nih an pass lai maw? Pres. Trump nih Micth McConell a ngiarnak le R-party senators pawl a ngiarnak hna ii, politicized a tuahmi $2000 cu Democratic ca-ah cun hriamnaam ttha ah ai cang diam.\nTulio boruak ah R-party senators pawl nih, Pres. Trump sin in a vun hraangmi politics ttotho storm cu amah tein a lanh maw an hngah lai silole a zat hi a za tuk cang enough is enough tiin cu ttotho cu an an dir-onh te hnga? Cucu $2000 bawmhnak dingah abiapimi biachattu asi te ko lai.\nCredit-Van N Elizabeth


Senator Joseph Biden caah Peru Khuangvaang nih thla an cam’Tih a nung cang ko hi. – Lai Lungrawn Post\nSenator Joseph Biden caah Peru Khuangvaang nih thla an cam’Tih a nung cang ko hi.\nJanuary 4, 2021 January 4, 2021 admin Thawngpang\nTuzing 01/03/2021 zingka te ah “VOA TV Magazine Program” ka ngai i “Joe Biden caah Peru khuavaang pawl nih thla an campiak ee” an ti. Mah bantuk kong hi nai hrawng cu ka ruat ngai te. Mi tampi nih kan hngalh lo mi cu “USA ram California le New York hrimhrim ah hin Khuavaang le khuachia a bia mi tam taktak an um ve” ti hi a si.Khat lei ah vawlei cung pumpuluk, khuaza vanraang toi zumtu taktak (Regenerate Christians) pawl nih President Donald Trump caah thla an cam ve.\nRelchap ko:Georgia election data reveals 17,650 votes switched from Trump to Biden: Data scientists NTD Georgia cu an duh zong duhlo zongah Trump ta si cang lai. Hihi tehte fekbikmi a si cang caah scientists nih a hmuh chuahmi diktakmi cu a si cang. Zeitik caan poahah khuaika hmun kan i zohter hna lai an ti cang hna.Joe Biden nih Trump cu Electroral College vote in11,779 in an rak teiter chung lih in, cu a rak si. Na in atu scientists Data nih 17,650 an hmuhchuah tikah, khuaruah har a si cang. Tuchun karak chim cang kha.Trump vote cu 2,461,854 i 17650 kan fongah cun= Trump Vote 2,479,504 a cang lai.Joe Biden vote cu 2,455,983 a tang canglai tinak a si hnga.\nDonald Trump caah:Thawngpang thatuk a van um than cang hi.


Democrat Pawl Thiltuah Hi Cu Fih A Nung Tuk Eh! Trump Soiselnak Lawng An Langhter Duh! – Chin 11 News\nDemocrat Pawl Thiltuah Hi Cu Fih A Nung Tuk Eh! Trump Soiselnak Lawng An Langhter Duh!\nDecember 1 liam cia ah khan Utah State chung theseram hmun kiken taktak ah Donald Trump Vote an hlonhmi an hmuh! Vote an hmuhmi hi Pe 14 sang/ a chahmi hrawng a si tiah an ti. Hi an hlonhmi vote hi zeizat ciah dah a si hnga ti cu an langhter lo. Trump nih cun Twitter ah “Ka vote an hlonhmi cu kan hmuh ee! Hi vote ahhin million 10 hrawng a si lai” tiah a ti.\nAsinain Trump a soiseltu lei pawl nihcun Trump mail i an vote hi cu artist nih an tuahmi a maw si lai, a si cun hmun dang (Alien visitor) an tuahmi a si lai tiah theihfian loin an zumhnak an chim sawhsawh!\nI thim hlan ah khan, Trump vote hi an hlonh, an khangh, post office riantuantu hna nih motor in vote tam taktak a ting bak in an hlonh, hnawm hlonhnak ah ah hloh, Cun Canada ramri hna ah an phurhmi an tlaih ti bantuk kha a tam in a tam tuk!\nDik nak tein Trump caah mipi nih vote an thlakmi hi, hlonh hna hlah seh, cun fir hna hlah sehlaw dik taktak in rel hna seh law, Trump hi a tling diam cang lai. A sinain vote tamtuk hi an thuh nawk kho lo a si bik ko cang hih. Trump Sihni Rudy Giuliani nih cun Trump hi a taktak ti lo ahcun State 50 ah hin teinak a hmuh dih ding si tiah a chim. Trump le Giuliani hna nih thil a cangmi kong hi felfai deuh in an hlathlai lio a si.\nA tubantuk in America mipi hna nih vote an thlakmi a ning cang lotuk in an hlonh piakmi hna hi an lung a si kho hnga maw? Vote thlatu mipi zah lo bak si ko. Hi bantuk thil cangmi vialte hi Mainstream media/TV hna nihcun an thuh dih i, an langhter duhmi cu Trump soiselnak le that lonak lawng te a si. (https://babulonbee.com/…/strange-mysterious-stack-of…). Note: Dr. PC Biaksiama nih a tialmi thim lo tuk bu tein ka van lehmi si! palhnak um aikun a ruahzia ka thim hram te uh!


Min Aung Hlaing Cozah Hi Vawlei Pi Ah A Sung Tuk Ko Na In Tluk Khawh A Si Ti Lo Nak A Ruang Bik – Thechinlandtoday\nMin Aung Hlaing Cozah Hi Vawlei Pi Ah A Sung Tuk Ko Na In Tluk Khawh A Si Ti Lo Nak A Ruang Bik\nadmin December 29, 2021 Leave a Comment on Min Aung Hlaing Cozah Hi Vawlei Pi Ah A Sung Tuk Ko Na In Tluk Khawh A Si Ti Lo Nak A Ruang Bik\nSihmansehlaw, kan thluk khawh ngai ngai hna lo i, kan tei khawh rih hna lo.CDM (Civil Disobedience Movement) in Ralhrang uknak dongh ter ding in rak i zuam hmasat asi. Mahatama Gahdin lam kha zulh asi. Zarh (2) ah MAH kan thluk lai ti asi. Thla (2) ah an ti than. Nain thlapa (11) chung ah kan thluk khawh ti hna lo. Dr. Sa Sa nih Pathian lawng nih a theih lai a ti cang. Min Ko Naing nih “ဘယ်ဘုရားမှမဟောနိုင်” Pathian kip nih an hngalh ve lai lo a ti diam cang. NUG zong ram kip nih cozah ah cohlan asiko nain MAH thluk khawh asi rih hoi lo. A poi bak. Dr. Sa Sa te nih ramdang he an tuan tinak vialte zawng parathlei dawh in thil a kal. MAH a hrik hmanh a thak ti lo. MAH cozah cu Hriamnam zuar lo ding ti asi.\nChina, Russia, Ukriane le India nih hlanlio nakin hriam an zuar deuh fawn. MAH a duh mi kip an pe. A ba tiangin an pe. MAH he aa pehtlai mi Sipuazi vialte phih dih ding ti asi nain, France, Germany, Australia tbk ram hna nih MAH Cozah he Gasoline le Bank sipuazi an tuahti ngol an duh lo. Japan le Singapore nih Raltuk ning Tindan cu an pek thiam thiam rih, an ngol rih lo. American le UN nih a phun phun in an i zuam nain, Practical in thil an kal pi khawh lo. Theory le Laws incun special asi nain, biatak tein a kalpi tu le tlamtlin tertu an um hoi lo. US i NDAA upadi hna hi an tha tlukin Kawlram ah mual a ngeih lai hi hnabei a sei pah ti lo. Nuhrin covo phu vialte, Mifim thiam hna, Politicians hna, Lawyers le Sihni vialte, ram hruaitu le ram lutlai tam deuh nih, mipi thah hi ngolh cang an ti cio ko nain, Mipi thah le thih nan duh lo ahcun, ka doh hlah ngat uh a ti salam.UN le US cu a vansang cang i, Humanitarian timi NGO riantuannak tu in, Kawlram mipi chanchuah lei tu ah an i lak cang. MAH ruang ah Kawlram mi sifak rual hi 30 million asi lai. Cu bawmhnak caah USD millions 1000 leng a herh tiah UN nih fund an kawl lio. 300 millions an hmuh cang. US tu nih cu Kawlram Democracy lei kirthan nak caah 700 million kan hman lai ati. Hi hi hriamnam in MAH thluknak caah hman ding mi asilo.\nGZ cu hriamtlai in dothlennak an tuah cang. Atang mi CMDers le mipi cu duh chung in, duh tik can poah / rawl ei ka thawt lo poah ah, thah kan si cang. Thinlung le chunmang ah GZ nih an tei tuk palia hna. Nain MAH thluk khawh ding ah hriam an ngeih khawh rih lo. An i ngeih cia mi hriamnam zong cu MAH thluk cu chim hlah, MAH teitu asi khawh rih lo. Puahceh deuh a tam. CDF / PDF caah Hriamnam, Sii ai, eidin, thuam bawmhtu hi NUG asi tiah ruah cio asi. Nain hriam cu chimh lo an eidin hmanh an rinh khawh hna lo. Thuam loin a ummi an tam deuh rih. PDF Southern Batallion hi (6) a um i, Batallion (1) lawng hi meithal an ngeih rih. Adang cu meithal loin ral an doh lio. An riakcaw hi NUG ah hal chawm asi. Punghman in support an tuah khawh hna lo. Adang PDF derhmun cu chimh a hau lo. CDF tu hi ramthumnak um.Chinmi thaw in nihin tiang an nung ko. MAH Thluk khawh tu ding Hriamnam belte kan cawk piak khawh ve hna lo. Cu chinchap ah ral nan sung, nan tuk ngam hna lo, nan ralchia, tiah an mual kan pho rih hna.Chinchap cu a chap rih i, ZRA nih CDF an kah. Mara Army nih CDF Kah aa timh hoi. Lotlau bak asi ko. Ramdang um Chinmi nih cawkpiak ciami hriam hna cu MAH nih Tactics a thlen caah, hman awk an tha tilo. Rallokap nih Jet fighters, Helicopter, RPG, Sniper lawng an hman cang.\nNUG hi cazin langhter khawh mi lawng in Phaisa atlawmbik, USD 1500 Millions an ngeih. NUG nih Raltei ngai ngai nan duh ahcun, CDF / PDF cu hriamtling cawk piak cang uh. NUG Budget hi cazin ah langhter awk a tha lomi a tam deuh ti zong mipi nih philh lo ding. MAH thluk khawh tu ding hriamtling cu CDF / PDF bawmh an herh. Culocun MAH thluk a fawi ti lo. MAH nih Aduhmi hriam poah poah cu, India, China, Ukriane le Russia in a cawk zungzal (cat loin). NUG hi nan phete deuh ko. Raltei ngai ngai a duhtu NUG le Dr. Sa Sa nansi ko ah cun MAH thluk khawh tu hriam tling / hriam tha in CDF / PDF bawmh cang uh. Thisen le nunnak tampi an liam than hlan ah, Innlo le Khuapi tampi an ciamh than hlan ah. Adang lei Phaisa hman kha, totally Stop chung uh. Thla (6) chung te hi cu, zei kan ti hnga, Hriamnam lawng lawng, cawk ko uh. CDF / PDF an herh mi dang bawmh rih uh. Culocun nan ruah lo ning in thil a kal kho.\nHakhalay Ah SAC Ralhrang Nih Inn An Khang Leng Ah Khua Mi A Zam Kho Lo Mi An Tleih Hna →\n← Laimi Phun Hi Zeimiphun Ko Dah Kan Si I Sigbawi Dr East Nih A Mang Ah Kan Khualipi Hakha Cu A Hmuh Hnga


Kawlram Mipi Caah Nunnak Pek In UN Palai Rian Tuantu U Kyaw Moe Tun Cu Thah Dingin Thihphaih A Ton Caah Thinphang In A Um – Thechinlandtoday\nKawlram Mipi Caah Nunnak Pek In UN Palai Rian Tuantu U Kyaw Moe Tun Cu Thah Dingin Thihphaih A Ton Caah Thinphang In A Um\nadmin August 5, 2021 Leave a Comment on Kawlram Mipi Caah Nunnak Pek In UN Palai Rian Tuantu U Kyaw Moe Tun Cu Thah Dingin Thihphaih A Ton Caah Thinphang In A Um\nU Kyaw Moe Tun a nunhimnak kong thihphaih a ton ca ah Rungvengtu chap.Myanmar-UN Palai U Kyaw Moe Tun cu a nunhimnak kong ah thihphaih a tong i American Cozah tuanvo ngeitu nih Rungvengtu (Security) an chappiak, tiah theih a si.“An ka thihphaih ca ah atu hi Pelek pawl nih ka him nakding an kan tawlrelpiak ko,” tiah U Kyaw Moe Tun nih Reuters News, August 4 ah a chim.\nJOSEP LE DAVID BANTUKIN CHINMI KAN THLUACHUAK LAI.2000 kumthar zanah, BAWIPA Biathli chimh ka si i, cu Biathli cu, ” Nan KHAMHTU a țum cang! nan KHAMHTU a țum cang! MESSIAH cu!” tiin.Ka fianmi cu, Khrihfabu lawr le Second Comming caah a rat a si lo, Chin miphun luatter dingah, BAWIPA kan PATHIAN nih khuakhannak țha a ngei ko ti hi a si. Israel mi hna Izipt sal kum 400 renglo an tan cang tikah, Moses sinah ka mi hna khamh awkah, Exo 3:8 “Ka rung țum cang,” a ti mi bantuk a si kha ka hngalh. Sihmanhselaw kan miphun cungah zeipipa luatnak a um hlei lo tikah ka hei philh diam ko cang!\nSihmanhselaw, a kum 12nak, 2012 kum, Sihhmuh khua-in Thantlang lei kan tlunpah lampi ah, THIANG THLARAU nih ka philh cangmi Biathli hrilhfiah cu a hun ka chimh nolh țhan! “Josep le David bantukin Thluachuah kan pek hna lai,” ti le an ca i BAWIPA khua khaan an hmuh ning kum caan hna zong a ka hngalhter hna!JOSEP LE DAVID THLUACHUAH AN HMUH NING Josep nih mang a manhin kum 13 ah cawisan a hung si i, Mang a manhin kum 20 hnuah a Mangmanh mi kha tlin a hun i thok!David cu Samuel nih chiti a toihah kum 17 a si ( Hihi Bible ah a um lo, a țuanbia tialnak ah a um). David Chiti an toihnak in kum 13 ah, David cu Juda phun siangpahrang a hung si! Chitithuh a si kum 20nak ah Israel siangpahrang a hung si.\nJosep le David ah kan hmuh mi cu BAWIPA PATHIAN nih an ca i a tinhpiakmi hna an sin i a phuannak in kum 13 le kum 20 hi biapi ngaimi cu an si.Biathli ka sin i chim a si hnu, Kum 13nak, 2013 kum ah kan miphun cungah zeibantuk remnak dah a hawng um kha! Mizeidah 13nak ah Josep le David bantukin luatnak a hmu hna kha! Blak lists tampi kan ram ah an hung kir kho hna kha!2020 i thimnak a um tikah a thimmi hna Party le minung ka zoh hna i zeipi aa hlei tuk ding ka hmuh lo tikah, ” BAWIPA nih a ka chimhmi cu zeitindah si ne lai?” tiah kaa hal in ka ruat ngai manh. Sihmanhselaw 2021 February kan hung phan i, BAWIPA khuakhan a tlin khawhnak hnga thil a hun i mersan thliahmah!\nA ngaingai ahcun Palewa peng kan ramri AA nih an kan det ahkhan BAWIPA khuakhan cu a rak i thok ko cang! Kha hnu khan, 2013 kum i luatnak a hmumi hna cu karh hram an hun i thok i kum 20 hnu 2021 ahcun, Khuaruahhar in BAWIPA nih a hote dah a umpi hna ti kha anmah hmanh Khuaruahhar tiangin an hung karh ko cu teh! DAVID CU A NGAN CHIN LENGMANG LAI.1 chan 11:9 “David cu, Ralkapbu BAWIPA kha a sinah a um caah, a ngan chin leng mang,” a ti bantuk hin, David bantukin Chin Miphun hruaitu, luattertu ding caah BAWIPA nih a timh hna i a thim cangmi hna kha an Țhawng chin leng mang ko lai. David, Joshua 10 khan na zumhnak rak i țhawnter law, rak i tlaih peng.Cun, 2 Samuel 3:1 “Saul inchungkhar le David innchungkhar karlakah khan i dohnak saupi a um. David cu a Țhawng chin lengmang i Sihmanhselaw Saul innchungkhar cu an der chin lengmang,” a ti bantuk in, BAWIPA nih a umpimi David innchungkhar lei ah maw na țan lai, BAWIPA nih a hlawt i a kaltaak cangmi Saul innchungkhar lei ahdah na țan awk a si lai?\nRAM LENG AH JOSEP, RAMCHUNG AH DAVID Chinmi cu ramleng le ramchungah tiin kan um hna! Josep cu ramleng ah Thluachuah pek a si i David cu ramchung ah Thluachuah pek a si ve. U le nau hna, Kan Miphun ca i BAWIPA kan PATHIAN i a kan timhpiak ning hi amakin, Khuaruahhar lei khi a si ko. Cucaah nihin ah aman kan pekmi le nunnak a kan halmi zong hi a hlei khun ve ko! Cucaah nan lungțhumin, BAWIPA JESUH KHRIH he rem i zuam cio ko u.JOSEP LE DAVID CU BAWIPA MI AN SIKhah! Miphun hawi hna, Josep le David cu BAWIPA a hngal i ațih bakmi, dawtnak le tlukruannak a duh bakmi PATHIAN Mi an si. Cucaah BAWIPA na hngalh i ațihtu na si a herh hrimhrim lai. Cu lo ahcun Thluachuah co loin na vaivuan sual ve ko hnga! Josep le David nih an ei hmuar i zu an ri ti zong kan thei lo i anmah chungkhar zawn lawng an i ruat fawn lo.\nATU KAN CAAN HI BAWIPA nih kan Miphun Thluachuah a kan pek ning ding zeimawzat ka hun langhter cang. Ka langhtermi hi cu a tlangpi lawng a si i zeitluk tiangin dah kan Miphun le pumpak nih luatnak kan hmuh lai i Thluachuah kan co lai ti cu kan mah Lungput ning zong in tampi a kal te lai.Atu kan caan hi inn le lo hmanh zuar riangmang in, ngeihmi dihlak hmanh pekin, docawi tiang hmanh zongin kan ram le Miphun caah pek a phu i, nunnak le thazaang dihlak chuah caan a si. Vawleicung Miphun vialte lakah kanmah Miphun tlukin atu lio caanah BAWIPA nih a ruahpiakmi, Miphun hi an um lai lo!Hi bantuk caan hna i na to ko, na țhut ko, na zoh ko ahcun, chiatserhmi na si caah a si ko lai. EMERGENCY CAAN LE PATHIAN SIN PEKMI CHAW LE CHEU HRA CHEUKHAT HNADavid le a mi hna cu Saul țih i an zaam tikah, an caah Emergency caan a hung si. Ei awk ngei lo in an paw a hung țam tikah, tlangbawi lawng nih ei khawhmi changreu kha an nunnak i khamhnak caah an rak ei. Cukong ahcun Cheuhra cheukhat le PATHIAN sin pekmi kongah a ngeitu BAWIPA JESUH nih sual a phaw hna lo i thiam a coh lehlam hna!\nJESUH nih cun, ” David le a hawile kha an rawl a țam tikah zeidah David nih a rak tuah; ti kha nan rel bal lo maw? PATHIAN inn chungah pei a lut i PATHIAN hunhmi changreu kha a lak i a ei i a hawi le zong a pek ve hna kha. Khati a tuahmi kha kan phung he aa ralchanhmi a si țung, Zeicahtiah cu changreu cu tlangbawi lawnglawng nih pei ei phung a si kha,” tiah a ti hna ( Luka 6:5 ).BAWI JESUH nih, “Cathiang nih, ‘ ka duhmi cu sa in tuahmi thawinak si loin, Zaangfahnak a si’ tiah a timi kha a sullam rak hngal u law cu, a sual lomi kha sual nan phaw hna hnga lo,” a ti ( Mt 12:7 ).BAWIPA PATHIAN nihcun, nihin kan Miphun hi Emergency caan ah kan um lio a si le kan si a fah le kan nunkhawchuah khawhnak ding caah chawva kan țaam tuk ti a kan hmuh ko.Cucaah PATHIAN kan pekmi chaw hna le cheuhra cheukhat hna hi Bank i kan i khon ko nak hin cun, David bantukin ralțha tein kan ei ngam ding a si ko. BAWIPA nih na palh a kan ti lo ding cu Matthai. 12:3 le Luka 6:5 ah kan hmuh ko cang. Sihmanhselaw Emergency caan lio le kan țaamfah tuk caan lawngah hmanh ding a si hnga.\nTHAZAANG PEKNAK Cucaah, Josep, David na ral hi țih hlah. Joshua dal 10 hi na caah hmelchunhnak a si lai. BAWIPA na sin ah a um kha hngal peng law, asinah thlacam tuah. Josep nih zeitin aa tangdor le a in khawh le a lungsau kha philh hlah. Nu a hrial zong philh hlah. David nih zeitin ral a tei kha philh hlah law nu i a tluk zong kha philh hlah.Hruaitu cemcem, Moses hmanh kanaan phan kho loin a um kha philh sual hna hlah usih law, BAWIPA kan sinah a um caah, Jordan kan tan lai i Nefilim mingan pipi kan tei hna lai i Jeriko kulh zong, BAWIPA Țhawnnak nih a kan chimh piak dih ko lai. Cun, BAWIPA timhpiakmi kan kanaan ram cu kan “KHAMHTU MESSIAH” thawngin kan co khawh lai.Chin ram le Chin Miphun hi Khuachia le Faro kut in luatter awkah, Kan KHAMHTU MESSIAH nih zeidah a tuah lio le a tuah rih lai? Zeidah aan rinh ve i an hal ve zong kha ruat ulaw hngalh thiam i tim tuah u.BAWIPA JESUH Vel nan cungah um ko seh.\nLamkaltu Tluang Lian ( Martar)\nCHINA RAMIH QUARANTINE CENTER IH LUT MYANMAR MI PAWL AUGST NI 1 EI DING AN DAWNG NAWN LO →\n← MIZORAM AH MYANMAR RALZAAM DORNAKHMUN SAKCHAP DING IN TIMHTUAH


Tlukruannak Le Nuhrin Covo Upat Lawng Ah Kawlram Remdaihnak Hlawh A Tling Kho Lai; Pope Francis\nChinland Post| 2017 November 29| Myanmar ram a rak tlawngmi Pope Francis nih November 28, Naypyidaw ah rampi President U Htin Kyaw, rampi ruahnak petu Daw Aung San Suu Kyi le cozah lutlai ton biaruahnak a ngeih hna. Hi ton biaruahnak lio ah Pope Francis nih “Kumzabu 21 panglong conference asiloah Kawlram remdaihnak taktak a chuah khawhnak ding tawhfung cu “A dikfelmi tlukruannak le nuhrin covo upatnak ngeih a herh” tiah a chim.\nMyanmar ram cozah nih nan i zuam cuahmahmi remdaihnak lamthluan kumzabu 21 panglong conference hi buainak a daihtertu ding a si lai ti ka zumh. Cuti remdaihnak a chuah khawh taktak nak ding ahcun zeizong vialte hi a dikfelmi tlukruannak le nuhrin covo upat lawng ah a chuak kho lai tiah Pope Francis nih a chim.\nRampi tunmernak le hmunkhatte khuasaktinak ding tuanchuahnak rian ahhin Myanmar ramchung biaknak mibu zong tuanvo an ngei. Aa khat lomi biaknak le zumhnak pawl nih lungthin thencheunak le i lunghrinhnak hrihhrampi chuahter ti lo in lungrualnak, ngaihthiamnak, lungsaunak le a fim tlingmi rampi sernak ding thazaang tu a siter deuh awk a si a ti.\nPope Francis nih Rakhine ramkulh ah a cangmi buainak he pehtlai in i khahlonak hrampi a kong langhter in thleidannak ngeih awk a si lo ti zong a chim tiah Chin ramkulh Sipin le Electric lei minister Salai Isaac Khen nih BBC ah a chim.\nMyanmar ram ah man a ngei bikmi hlawnsung cu Myanmar rammi nan si. Asinain mizapi nih kum tampi buainak le harnak an tuar. Myanmar ram nih remdaihnak tuah aa zuam lio caan ah hnulei caan harnak ruang i a chuakmi mizapi hma le rung (hliamkhuainak hmape) pawl thlopbulnak le i remnak rian kong hi ramkhel le biaknak rian vialte lakah a sang/a ngan bikmi rian a si. Atu cozah thar nih remdaihnak hmuh ding aa zuam cuahmahmi cung ah kaa lawm. Myanmar ram hmailei a nunnak le lamthluan cu Myanmar ram kutchung i a um caah biaknak kip, miphun kip cung ah dawtnak he kutlai in riantuanti thiamnak pawl chimh le cawnpiak an herh.\nPope nihhin ramkip media nih Rohingya kong he pehtlai in pakhat khat a chim lai tiah an ruah nain cozah upa he ton biaruahnak an ngeih lio ah Rohingya timi a chim lo bantuk in Rakhine ramkulh buainak kong zong a dangte in a chim lo tiah RFA nih a thanh.\nPope Francis cu Myanmar le Vatican kar ramhnih pehtlaihnak hlei an ser thla 6 hnu ah Myanmar ram a rak phan. Myanmar ralkap lutlai zik General Min Aung Hlaing he zong a dangte in ton biaruahnak an ngei tiah theih a si.\nDaw Aung Suu Kyi nih Myanmar ram Rakhine kong cu vawleicung ram tamdeuh nih an zohngiatmi le ramchung mi pumpak cio caah tlukruannak, zalonnak, humhimnak pawl aa-mah-khan a pe kho dingmi upadi le mibu pawl hrambunh in rampi sersiamnak rian pawl cu pehzulh in ka tuan ko lai tiah a chim.\nNovember 29, Yangon ah minung 200,000 tluk sin ah biachimnak le thlacamnak zong a ngei.\nRef: BBC, RFA


Palek sakhan cu PDF a fonh mi phu nih an kah i an kangh, Palek pawl hliamhma he an zaam – Lai Lungrawn Post\nPalek sakhan cu PDF a fonh mi phu nih an kah i an kangh, Palek pawl hliamhma he an zaam\nNovember 15, 2021 November 15, 2021 admin Thawngpang\nMagwe ramthen, Yesagyo ရေစကြို peng, Pakhannge ပခန်းငယ် palek sakhan cu November 13 zanlei sml 1:00 hrawng ah Gin Achange ကျင်အချိန် PDF afonh mi phu nih an kah hna i mah palek sakhan cu mei in an kangh. Minute 30 rau kaphnih in an i kap i ralhrang kuttang palek hna an zaam dih ,meithal 2 le Saikal 2 cu PDF nih an lak khawh . Sakhan cu mei in khangh dih tiah Yesagyo (ရေစကြို)mizapi vengtu ralkapbu hna nih thawng an thanh. Mah kahdohnak ah cun People Defense Force Yesagyo, Phoenix အထူးပြောက်ကျားတပ်ဖွဲ့ ရေစကြို 27 Revolution Forces MGN, Thwaythauk Revolution Forces, Urban Underground Revolution Force YSO le KNT ပြောက်ကြားတပ်ဖွဲ့, Shwe Lal Kyun LPDF hna fonh in an kah hi asi the chin post\nDr. SaSa Nih Mipi Sin Ah Bawmh Nak A Halh Bawmh Khaw Cio I Zuam Hna U Sih\nThawngchia SAC Ralhrang Nih Nau A Ngei Ka Mi An Tleihrem Hoi E


VIDEO: Sizungah An Ṭhial Lio Video Amah Tein Thilri Ai Thial Dih An Sining An Chimmi Cu Zaangfak Bak A Si Ko – Chin World News Evening\nVIDEO: Sizungah An Ṭhial Lio Video Amah Tein Thilri Ai Thial Dih An Sining An Chimmi Cu Zaangfak Bak A Si Ko\nApril 29, 2020 April 29, 2020 Salai Van Chin News\nTuzing ah Covid-19 Positive a simi Hakha peng Tiphul khuami nungak kum 18 nute cu Na.Ta.La. sianginn in sii-inn ah an thial. Amah hi Nu Biak tiah an auh tawnmi a si i kum note lawng a si rih. Damnak a hmuh zaunak hnga thlacamnak in bawm cio hna usih! Na.Ta.La. sianginn in sii-inn ah an thial lio video rak zoh hmanh a cawlcangh vun zoh ahkhin ngaih a chia zaangfak ngaingai. Video timi rak Click piak Video. Video timi hi rak hmeh piak\nTuchun (29-4-2020 sml.9:40 am) hrawngah ka DL a pawpi, a nau-inn le a hrawm ultra-sound an zeihmi result le a thi an check mi result va hlam dingah siizungpi (Hakha Civil Hospital) ah ka va kal i cu lio ahcun atu lio zawtnak Covid-19 zawtnak a ngeimi nu (Tuluk in a rak tlungmi kum-18 hrawng minung nungakte a si an ti) cu ambulance in an rak phorh i ka zoh ah ka ngaih a chia ngai.\nDamlo zawtfah caan ah minung kan iherh bik lio caan a si i ahohmanh nih bawmh a ngah lo, a poi taktak, lung a fak hrinhran ko. Amah pumpak te bakin a thil aa cawi i siizung cungdot khan ah a kai. BAWIPA NIH DAMNAK PE COLH KO SEH,Amen! Kan Laitlang khualipi Hakha zong atu lio zawtnak Covid-19 nih a kan phak ve cang. Biatak tein thlacam cio kan herh i iralring deuh zong kan hau cang. Credit:Bzk Bzksathing\nThlacamnak Bawm Cio Hna Usih! Kan Naunu Tiphul Khuami Covid-19 In A Zawmi A Konglam Rak Rel Hmanh! Zaangfak Tatak A Si\nKan Farnu Kongah An I Sum Kho Cio Lo Siizung Zong Ah Thiṭha In An Zohkhenh Lai Ti Ka Zum Lo Nan Tih Nak A Ngan Tuk Luammam Cozah Santlaih Lo Chinchap Si Rih


InnpiMinthang le Zaanglek2018 Australian Open Ah Roger Federer Nih Pakhatnak Laksawng A Pom Than\nJanuary 29, 2018 Salai Robert Ngun Sang Minthang le Zaanglek 0\nSwitzerland in Roger Federer, kum 36 nih 2018 Australian Open, Tennis zuamnak ah pakhatnak laksawngpi cu a co than cang.\nSemi-final ah vawlei cung minthang Zverev, Dimitrov le Djokovic pathum bak a teitu South Korea in Hyeon Chung, kum 21 he Federer cu an i tong i H.Chung nih voihnihnak a dih hlanah a ke a fah caah a chuahtaak i Final a kai.\nGrand Final ah Federer cu Mrin Cilic he an kai i Federer nih 6-2, 6-7, 6-3, 3-6, 6-1 in a tei i 2018 Australian Open champion ah a cang than.\nFederer hi Australian Open lawngah tu kum he cun voi 6 bak pakhatnak laksawng a co cang. Atu tiangah pakhatnak laksawng a hmuh hi voi 20 a si cang. Pakhatnak si loin adangdang laksawng a hmuhmi hi voi 90 leng a si cang.\nAustralia, Melbourne ah Federer cu tennis zuam dingin a rak phak tikah, kum 36 a simi keimah nihhin minthang bik (pakhatnak hmu ding) ka si awk a si ti lo tiah a chim.\nAsinain, Australian Open ah kan hnu kum he, tu kum he pakhatnak laksawng cotu (champion) a vun si than tikah a lunglawmh tukah a mitthli cu kurhkurh in a tla thluahmah.\nKan hnu kum ah rak tuahmi Wimbledon final zong ah Federer le Cilic hi an rak i tong bal cang i Federer nih a rak tei thiamthiam i Cilic cu a mitthli he a rak i chiah bal cang.\nSwitzerland’s Roger Federer (L) and Croatia’s Marin Cilic\nTu kum Australian Open zong ah Cilic cu a lungkil in a mitthli a tla than. Federer nih pakhatnak laksawng $4 million cu a inn ah a tinpi diam cang ko.\nNu single zuamnak ah vawlei cungah pakhatnak a simi Simona Halep le pahnihnak a simi Caroline Wozniacki cu final an kai i Caroline nih a tei ve. Halep cu a mithmai a panh kho hrimhrim lo. Lungnuam lo ngai in a ram ah a kir.\nRef: 7News, The Australian


Russia Nih Poland Sin I Gas A Pek Tawn Mi - News and Media\nRussia nih Yamal minthutnak phunglam in Poland sin ah gas a pek tawn mi cu nizan April 27 khan a donghter cang, tiah European Union Network of Gas Transmission operator data nih a langhter. Ukraine cung i a cawlcanghnak ruangah nithlaklei ram hna he i theihthiam lonak an ngeih mi cu a karh deuh lai, tiah zumh a si.\nPoland bantuk ṭhiam in EU le NATO member a si mi Bulgaria zong Russia nih Gas ka phihkhar lai, tiah a thanh rih. Ukraine nih cun Russia cu Europe ram hna he rianṭuanṭinak a hrawktu ah a puh i, Europe ram cu Gas le Oil phihkharnak in hrem timh ah a puh. President Zelenskyy nih cun, “Russia nih an i timh bik mi cu Ukraine ram laak lawng siloin Europe ram hna le nichuahlei ram hna laak a si i, democracy uknak hrawh dih zong aa timh bik mi a si,” tiah a chim.\nPoland le Russia cu gas kongkau ah hnatlaknak an rak tuah i, kumkhat ah cubic meter 10.2 billion Poland sinah supply ding in minthutnak an rak ngei. Russia in a cawk mi gas hi Poland nih a herh mi 50% a si. Roland tang i gas lei tlaitu PGNiG nih cun Russia nih Belarus le Ukraine ramchung in gas a pek tawn mi cu nizan zing suimilam 8 hrawng ah khan an phih cang, tiah an thanh.\nSinain Poland nih cun gas khon cia mi tampi an ngei rih i, gas khawmnak(storage) ah 76% hrawng a um rih, tiah an thanh. Russia president Vladimir Putin nih cun, Russia sin i gas a cawtu hna nih Russia phaisa Rouble lawng in cawk khawh a si lai, tiah a rak thanh. Cu phungphai cu ram tlawmpalte lawng nih an zulh khawh, tiah theih a si. Crd – TCP


Art Deco Ring Dish | Algiers Point Oyster Co. – Beatrixbell Handcrafted Jewelry + Gift\nHome › ALGIERS POINT OYSTER COMPANY › Joyful Jungle Pedestal Ring Dish • Oyster Shell\nJoyful Jungle Pedestal Ring Dish • Oyster Shell\nColor White Bird White Bird Pink Bird Peach Bird Purple Bird\nWhite Bird Pink Bird Peach Bird Purple Bird\nHandcrafted oyster ring dish featuring our joyful jungle pattern in your color choice. Our ring dishes are approximately 7" in length.\nFeatures an elegant gold pedestal stand. Meticulously sealed and detailed with golden gilders enamel. Packaged in an organza gift pouch with decorative tissue. Exterior of shell has natural, unpainted texture. Created with Louisiana Oysters, up-cycled & handmade in New Orleans.


PDF Le KRF Fonh In SAC Ralhrang An Kah Hna, SAC Lei Thi An Tam – Onlinenungak\nPDF Le KRF Fonh In SAC Ralhrang An Kah Hna, SAC Lei Thi An Tam\nMon ramkulh, Kyaitthu (ကျိုက်ထို) peng, Ingabu(အင်္ဂဘို) khua chung um Mytel tower tung hngaktu ralhrang phu hna cu nizaan November 9, zinglei suimilam 5:30 ah Kyaitthu (ကျိုက်ထို) mipi vengtu ralkap phu KRF nih an kah hna tiah theih a si.\nMipi vengtu ralkap KRF phu nih an kah hna caah ralhrang phu he minutes 30 hrawng kaphnih kar kahdohnak a chuak, cu kahdohnak ah cun ralhrang phu lei in minung 6 an thi ,mipi vengtu ralkap phu lei hliamtuar an um lo tiah KRF nih a social media ah a langhter. Crd; The Chin Post\nRelchap; Tanintharyi ramthen Yiphyu (ရေဖြူ) peng Yi-Dawei motor lamkam i Dum vialte cu thianh dih dingin ralhrang nih dum ngeitu hna cu nawl an pek hna tiah khuami nih an chim. PDF le KNU hna nih bomb puah in a thlithup in an kan kah sual lai ti an tihphan ruangah dum vialte cu an thianhter dih hna tiah theih a si.\nOctober thla dih thawkin ralhrang nih khuabawi, inn 100 ukbawi le sang upa hna sin in hmun ngeitu hna cu nawl an pek hna tiah theih asi. A luancia thla thawkin khua dang ahcun an thianhter dih cang hna i, atu thla thawkin cun kannih khualei zongah an kan thianhter cang.\nNan tuah lo ahcun cu bantuk, kha bantukin kan in tuah hna lai tiah an kan hro caah, i manh lo buin kan tuah tiah khuami pakhat nih achim. Crd; The Chin Post


Dr.Andrew Ngun Cung Lian hi,Chinmi phun asi le Khrihfa asi hi ai philh lai ka zum lo, VP Pu Henry Van Țhio hi Kawl lakah – Onlinenungak\nKawl kan taikhawhnak hna dingah cun,an Ca le an Holh kan cawn i kan thiam pinah an lakah,an mah chungah kan luh i,kan i fonh ve pei a herh cu. Cuca ahcun Min Aung Hlaing cu va um rih seh,Dr.Andrew Ngun Cung Lian hi fak tuk in le zoh dawh loin kan ti langmang awk asi lo.\nDr.Andrew Ngun Cung Lian hi,Chinmi phun asi le Khrihfa asi hi ai philh lai ka zum lo. Keimah zeithei lo,kum chiarte Țio ralah bara co in ai cawmmi le Thantlang,Hakha hmanh a phan bal lomi,Keimah hmanh pei Pathian nih a ramthumnak ah aka chiah ko cu.A cawngmi,a fimmi,a theimi Dr.Andrew Ngun Cung Lian te chinchin cu Pathian nih fawituk in Chinmi phun caah sinak sangah a chiah khawh hna cu. Kawi Tling.


Tanintharrii ramthen, Pulaw peng ah CDM a tuah mi U Thar Win, Ma Saung Myiat Aung le Ma Chu Thiri Naing hna cu\nTanintharrii ramthen, Pulaw peng ah CDM a tuah mi U Thar Win, Ma Saung Myiat Aung le Ma Chu Thiri Naing hna cu tuzing ah ralhrang nih motor in an pah hna i an nunnak a liam tiah theih a si. Hi ralhrang motor a mawng tu cu U Than Shein a si, a nih hi USDP member pakhat a si bantuk in ralhrang lei a dir mi a si tiin khuami nih an chim.\nCDM a tuah mi U Tar Win kum 57 cu Phu Shan hna hi tili lei in a rak kir lei ah motor in pah hna hi asi. U Tar Win an pah hlan ah lamkam ah a dir i bia a ruah mi nu 4 cu a pah hmasa hna i nu pahnih cu a hmun ah an nunak a liam, a dang nu pahnih cu hma an pu.\nU Tar Win cu siizung an kalpi nain lam ah a nunnak a liam i a ruak cu Puh Law siizung ah a um tiah khuami nih an chim. U Tarwin le nu 2 a pahthat tu he aa pehtlai mi poh fak piin lenrluh kan cham hna lai tiin Puh Law PDF nih cathanh an chuah. Credit; The Chin Post\nThawngpang dang….Mi zapi vengtu ralkap phu hna nih bomb puahhnawh in doh an ton caah ralhrang phu lei tilawng pakhat cu nihin December 13, zinglei ah Kani peng Medin khuapawng Chindwin tiva chung ah a pil tiah Kani mi zapi vengtu ralkap KPDF1 sin in theih a si.\n”Medin khuapawng lei ah ti chung pil hram aa thok, a dihlak in pil dawh a si ko. A tu ah ralhrang tilawng a pil mi hi lung hring a phormi tulawng hna chung in pakhat a si, a tu ah kahdohnak a chuak rih, thil sining taktak chim khawh a si dih lo” tiah KPDF1 in rianngei tu Ko Gyi nih a chim.\nNizaan December 12, Kani peng Chindwin tiva thlanglei ah ralhrang phu hna lunghring a phortu tilawng a si lai tiah ruahmi tilawng 11 cu KPDF1, PDF, DRPA, M&K The Boys le hmunhma vengtu phu hna nih bomb lung 20 leng he puahhnawh in an doh hna tiah theih a si. Cu dohnak ah cun ralhrang phu lei in minung 20 hrawng a thimi an si lai tiah DRPA nih cathanh a chuah. Crd; The Chin Post\nZahan December 11 zaan Suimilam 7:00 ah Suh-Pawng-Zung hmai ah ralhrang nih →\n← Magway ramthen, Myine peng Kyawngkan (ကြောင်ကန်) khua ah mi zapi cycle hna cu


ROLING: Van Hlei Sung nih a Awzai in ‘Chin Dothlennak caah Ting Thong 2’ a Hmuh | The Chin Express\nAwṭha Van Hlei Sung nih a awzai in Chin ram dothlennak caah Kawlram tangka ting thong 2 (US$ 100,000 leng) a hmuh piak hna.\nNizaan ah Facebook Live Hlasak in Chin ram dothlennak Emergency Medical Team caah tangka a kawlpiak hna i hi zatzat bak a hmuhpiak hna hi si.\nKum 22 ngaknu Van Hlei Sung nih, “Zahan zaan Live hlasak a zohtu mipi nan cungah lawmhnak chim ka duh. Nanmah thawngin US$ 100,000 leng bak kan hmuh ko. Fund kan kawlmi vialte lakah a tam cem si rua! Amak ko. Kan i lawm tuk hringhran,” tiah mipi cungah lunglawmhnak bia a chim.\nMipi thawngin US$100,000 leng bak kan hmuh ko. Fund kan kawlmi vialte lakah a tam cem si rua! Amak ko. Mipi nan cungah ka lawm tuk hringhran.\n— Van Hlei Sung\n“Bawipa tu nih in cham dih ko hna seh. Bawipa nih damnak le ṭuan kawl khawhnak in chap chinchin hna sehlaw….\n“Nan tangka thawhmi zong Bawipa nih thluachuah sehlaw ram caah le Amah ram kauhnak caah hmang hram seh! AMEN,” ati.\nMusic tum a bawmtu cung zongah lunglawmhnak bia a chim.\n“Live hlasaknak ah music tum aa ka bawmtu Ukk Pi le Rocungnung Tluangneh cung zongah kaa lawm tuk. Anmah thawngin a tlamtling.\n“Music tum dingin rian ka fial hna ah ‘FREE in kan in tumpiak lai, ram le miphun caah’ tiah lungṭhul lo tein an ka bawmh. Nan cungah ka lawm tuk. Nan thiam tuk fawn. Nan mak hrim ko,” ati.\nNihin tiang Chin tuanbia ah awṭha pakhat nih online hlasak in $100,000 leng hmuh a um bal rih lo. Van Hlei Sung a dawtu mipi an ṭhawn zia hi khuaruahhar asi ko. Hi tlukin mipi nih dirpi mi si zong hi a fawi lo taktakmi asi. Chin dothlennak tuanbia ah roling pakhat asi ve.\nRam le miphun caah Van Hlei Sung nih a pahrang a hman hi atu lawng si lo, kum 2019 lio zongah Chin Miphun Ralkap (CNF/A) caah a awzai in tangka kawkpiak dingin Malaysia ah a ra. Mah lio cun The Chin Express nih aa ṭhumhnak hotel ah kan va ton i biaruahnak/interview kan ngei.\nCNF a ṭanhnak aruang kan hal i, “hawi cu rian kan ṭuan i lahkhah kan hmu, CNF/A cu nangmah le keimah i kan ram le miphun caah rian an ṭuan nain lahkhah zong an hmu lo, an fale hmenh rawl thaw an ei kho lo…” ti a chim ah a mitthli tla thluahmah i nazi cheu dengmang interview kan ngol. Atang video minutes 14:00 ah zoh khawh asi.\nA ngakchiat tein New Zealand ram a phanmi si nain hi tlukin miphun dawtnak lungput a ngeihmi le miphun/ram caah aa zuam tukmi kan hmuh tikah kanmah zong kan khuaruahhar.\nMyanmar ralkap nih February 1 ah uknak an fir hnu in nihin tiang ahhin Van Hlei Sung nih a awzai hmangin CDF/CNA caah voi tam tuk tangka a kawlpiak cang hna. Mipi hrimhrim nih hi tlukin an dirpi i tha an pek pengmi hi khuaruahhar asi. Chin mino ahcun nu men lo cu a rak si ve. Kan biak Pathian nih hi nak let tampi in ram le miphun caah hmang chinchin ko seh.\nA linsa bikmi thawngpang pawl;\nThawng Bawi nih a awzai in CDF-Hakha caah tangka ting 400 a hmuhpiak hna – hmet law relchap\nTang lam in Malaysia a rami Kawlrammi 17 an tlaih hna\nMin Aung Hlaing nih Suu Kyi thongthlak dingin bia a chah cang lai\nVan Hlei Sung\nPrevious articleUS President Biden nih ‘Omicron’ timi COVID-19 hrik thar an hmuhnak ram 8 cu US tlawn a phih hna\nNext articleThantlang inn 220 an khangh ṭhan, inn 500 deng an khangh cang


Camp Victoria: Pasaltha Pu Tui Dim le Keimah! – The Cherry Par\nCamp Victoria: Pasaltha Pu Tui Dim le Keimah!\nJuly thla 1997 kum ah a si. Kum 25 a si manh. Camp Victoria ah Pasaltha Tui Dim he kan rak i tong. Ralhrang kut in a nunnak a dih an ti. Ka hngilh kho lo. CNF General Conference Avoi 2-nak ka rak kai. U.S. ka phak hnu a si. Nihin ah ttuan rak ka ti hna sehlaw ka ttuan duh lai lo. Cubantuk rian cu ka rak ttuan. Phaisa kaa khawn. Vanlawng ticket ka cawk. Har le fe in Victoria Camp cu ka va phan.\nTleicia Pasaltha That Ci sinah an ka chiah. Conference a dih. Pu Tui Dim nih ram vai a ka sawm. Anih hi ngal rual a dawi ahcun ngal 2 hmanh a kah an ka ti. Cu tluk cun ram vaih a thiam, voi 1 a kal ah salu 2 a tlunpi an ka ti.\nCamp Victoria tlang chaklei pi cu a ka kai pi. Ramtang a luhnak kong a ruang a ka ruah pah. Ramdang in na rak kan zuanhnawh i kan tha a nuam a ka ti. Nanmah hmanh pei pumpek in cangvat lakah khua nan sa cu ka ti ve. Bia kan i ruah. Nunnak thap a herh kong a ka chimh.\nHika hrawng hi cu Sakhi a um ton a ka ti. Kan vun bih cu Sakhi a rak dir ko. Nang nih kap ko, a ka u, a ka ti. A si lo, nang nih kap ka ti ve. Upa deuh na si, a ka ti. Ka vun kah cu, thlanglei ah a zuang. Kan duai. Hram buar chungah a kan luh tak diam. Khua a mui pah. Cu ti cun tak lawngin kan kir.\nCamp kan phan. Khua a dei. Sakhi cu kan va zoh tthan tuah lai maw, ka u a ka ti. Um cang seh, tlangkai ka ba pah ka ti. Mi nunnem, mittha a si. Mah bantuk miphun le ram caah a nunnak a thapmi pasalttha ka rak hmuh mi nih thazaang tampi a ka pek.\nBia ral kah pi ah – Avoi 2-nak Conference nih bia a chahmi pakhat ka philh kho lo. Cucu hmailei Chin miphun kong hi Chin mipi nih biachahnak ngeih seh, ti a si. (1947 Burma Constitution; Chapter 10: The Right of Secession kha kan lak). Ka rak duh ngai. Policy ttha taktak a si, ka ti.\nCu bia a chuah cu “I” le “F” tiin phu 2 in bia kan rak i el hna. “I” cu Independence a duhmi. “F” cu federal a duhmi. “F” lei attangmi upa pakhat nih “I” cu e, Zawng Ungti phorh bantuk a si e a ti. Kan ni dih. Zawng nih Ungti ei a duh. A Lu in a phorh ko. A khuai ko lo. A ei kho lo. Independence kan khel lai ti cu Zung Ungti phorh he a tah chunh. Tahchunh zia a thiam tuk kan rak ti.\nPu Tui Dim bantuk pasalttha ka rak tonmi nih khan U.S. ka kir hnuah Camp Victoria kal tthan duhnak thinlung a rak ka ngeihter. Pasalttha Tui Dim – Na biakam ning tein na nunnak cu kan miphun le kan ram caah na pek taktak. Nangmah bantuk pasaltha hi ka upat zungzal ko hna lai. Kan upat taktak, Pasalttha Tui Dim.\nA nupi, Kima nu hi 1995 hrawng ahkhan Aizawl le Kolasib kar Lungdai khua H/S ah Science teacher a rak ṭuan lio ahhin NTK CNF/A nih an kah case khan Aizawl police nih an rak tlaih bal ve. PPP zong cu ṭhiamṭhiam, Tuak ko cang. CNF a țuan lio khual a tlawng i Zephai khua ah a cam lio CNA pawl he Ralhrang nih an dawi hna i ramlak in an kal a baa tuk caah va dong ding an ti i Mohre Camp in ka kal i Sia Ta Raang a țhawng bik ka tlaih i Ngalang khua taw ah ka va lak lio a bat ning thin phang pah he ka zangfak ngai. Credit: Pu Zo Tum Hmung\n← Cambodia Vuanzichu Husen kawlram arat i Min Aung Hlaing he tawnnak an ngeih mi cu thilṭha bak asi!\nZualko: Biakinn sang ummi Pu Hrang Pian Nih Tikir Ah Mual A Kan Liam Tak Ruangmang Ee! →